Ere Kaka Anyalo Wuoyo gi Jonyuolna e Wi Chike ma Giketona? | Penjo ma Rowere Ohero Penjore\nSOM E Afrikaans Albanian Amharic Arabic Armenian Azerbaijani Bicol Bislama Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Cibemba Croatian Czech Dangme Danish Dhok mar Ranyisi ma Brazilian Dholuo Dutch Efik Estonian Ewe Faransa Faroese Fijian Finnish Fon Ga Georgian German Greek Haitian Creole Hebrew Hiligaynon Hindi Hungarian Iban Igbo Iloko Indonesian Isoko Italian Japanese Kabuverdianu Kachin Kannada Kikamba Kikaonde Kiluba Kinyarwanda Kirghiz Kisungu Korean Latvian Lingala Lithuanian Macedonia Malagasy Malay Malayalam Maltese Mambwe-Lungu Maya Mongolian Myanmar Ndebele (Zimbabwe) Nepali Niuean Norwegian Nzema Okpe Oromo Ossetian Pangasinan Papiamento (Curacao) Persian Polish Portuguese Portuguese (Portugal) Punjabi Quechua (Cuzco) Quichua (Imbabura) Rarontongan Romanian Russian Samoan Sango Serbian Serbian (Roman) Setswana Seychelles Creole Shona Sinhala Slovak Slovenian Solomon Islands Pidgin Spanish Sunda Swahili Swahili (Congo) Swedish Tagalog Tamil Tatar Telugu Thai Tigrinya Tojalabal Tsonga Turkish Twi Tzotzil Ukrainian Urdu Urhobo Uzbek Valencian Vietnamese Waray-Waray Welsh Xhosa Yoruba\n“Ka ne ajahigni 15, nanenoga ni chike ma jonyuolna noketona ne beyo, kata kamano, sani ka koro ajahigni 19, aneno ni onego giweya atim gik moko kaka an e ma adwaro.”—Sylvia.\nBe mano e kaka in be iparo? Ka en kamano, sulani biro konyi ng’eyo kaka inyalo wuoyo gi jonyuolni.\nGik monego ing’e\nGik minyalo timo\nKa pok iwuoyo gi jonyuolni e wi chike ma giketoni, par weche ma luwogi:\nWeche jakethore kama chik ongee. Par ane ndara moro modich. Weche nyalo bedo nade ka onge alama mag ndara, teyni ma chiko mtokni, kata chike ma tayo spid ma mtokni onego oringie? Mana kaka chike mag ndara, chike ma jonyuol keto bende konyo e miyo weche odhi maber.\nChike ma jonyuolni oketoni nyiso ni gidewi. Di ne bed ni ok giketoni chik moro amora, mano donyiso ni ok gidew gimoro amora ma timore e ngimani. Ka en kamano, be de gibed jonyuol mabeyo adier?\nBE ING’EYO? Jonyuol be nigi chike ma giluwo! Ka in gi kiawa gi wachno, to som ane Chakruok 2:24; Rapar mar Chik 6:6, 7; Jo-Efeso 6:4; kod 1 Timotheo 5:8.\nTo nade ka kata bang’ yie ni chike dwarore pod ineno ni jonyuolni oridoni ngima ahinya?\nPar weche ma luwogi ka pok iwuoyo gi jonyuolni. Be iluwoga chike ma jonyuolni oketoni? Ka po ni thothne ok itimga kamano, onge tiende kwayogi sani mondo gimbekni chike moko. Kar mano, kwong isom sula ma wacho ni, “Ang’o ma Anyalo Timo Mondo Jonyuolna Ogena?”\nTo ka iluwoga chike ma jonyuolni oketoni, chan gik mibiro wacho sama idhi wuoyo kodgi. Paro chon gik mibiro wacho nyalo konyi ng’eyo ka be gima idwarono owinjore adier. Kae to, kwa jonyuolni mondo gichan sama unyalo wuoyee kod kama owinjore, mondo uduto uwuo ka un thuolo. Kae to, sama ubiro wuoyono, par gik ma luwogi:\nWuo e yo ma nyiso luor. Muma wacho niya: “Wach makwiny jimbo ich-wang’.” (Ngeche 15:1) Omiyo tang’. Kichako mino wacho gi jonyuolni kata nyisogi ni gitimoni gik maricho, mbakauno ok bi dhi kamoro.\n“Kaka amedo miyo jonyuolna luor, e kaka gin be gimedo miya luor. Yot chopo e paro achiel sama ji omiyore luor.”—Bianca, jahigni 19.\nChik iti malong’o. Muma nyisowa kama: “Ng’ato ka ng’ato nyaka bed ng’at ma winjo wach piyo, ma ok rikni e wuoyo.” (Jakobo 1:19) Par ni ugoyo mana mbaka, omiyo, kik idwar ni in kendi e ma iwuo.\n“Kaka wamedo dongo, wanyalo paro ni wang’eyo gik mathoth moloyo jonyuolwa, to mano miriambo. Onego wawinjgi kendo wati gi paro ma ging’adonwa.”—Devan, jahigni 20.\nTem ketori e chal mar jonyuolni. Tem neno gik moko kaka jonyuolni nenogi. Luw puonj ma Muma chiwo niya: “Kik ung’i mana gik ma kelonu ber un uwegi, to ung’i bende gik ma kelo ber ne jomamoko.” (Jo-Filipi 2:4) “Jomamoko” oriwo nyaka jonyuolni.\nKuom yore ariyogi, mane maber?\n“Chon nanenoga jonyuolna kaka joma kedo koda, to ok osiepena. Sani to koro asefwenyo ni kare ne gitemo mana rita e yo maber, mana kaka an be natemo puonjora mondo abed ng’at maber. Gimoro amora ma ne gitimona ne nyiso ni gihera.”—Joshua, jahigni 21.\nChiw paro ma nyalo konyou tieko wachno maber. Wawach ni idwa dhi e nyasi moro ma ni mabor, to jonyuolni oketoni chik ni kik iriemb mtoka kodong’ sa achiel to nyasino chakore. Tem ng’eyo gimomiyo giketoni chikno. Dibed ni ok gidwar ni iriemb mtoka, koso nyasino e ma ok gidwar ni idhiye?\nKa po ni en wach riembo mtoka, be dibed ni pod ginyalo yieni dhi ka po ni dereva machielo molony e ma biro riembo?\nTo ka po ni nyasino e ma ok gidwar ni idhiye, inyalo timo ang’o mondo imi gibed gadier ni joma dhi bedo e nyasino gin joma beyo, kendo ni ng’at ma dhi chung’ ne nyasino en ng’at migeno?\nTem matek mondo inyis luor sama iwuoyo kodgi, kendo ichik iti maber sama jonyuolni wuoyo. Tem mondo wecheni kod timbeni onyis ni imiyo wuonu gi minu luor. (Jo-Efeso 6:2, 3) Be gibiro loko pachgi bang’ mbakauno? Samoro. Bed ni giyie kata gidagi . . .\nYie gi wach ma jonyuolni ong’ado. Mae en gima dwarore ahinya kata obedo ni rowere mang’eny ok nene kamano. Ka po ni jonyuolni ok oyieni timo gima idwaro kae to ichako mino wach kodgi, ibiro mana medo ketho weche, kendo ok bi bedo mayot mondo giwinji kikwayo gima chielo kinde ma biro. To ka iwinjogi kendo iluwo gima ging’ado, biro bedo mayot mondo mosmos gigolni moko kuom chike ma giketoni.\n“Nafwenyo ni sama abolora kendo nyiso jonyuolna paro ma an-go e wi wach moro e yor luor, giwinja kendo giikore wuoyo koda e wi kaka gidwaro ni atim gimoro, kata ginyalo nyisa yo maber moloyo mar timo gino. Jonyuol ohero mbaka migoyo e yo mokue kar mino wach gi dhawo mang’eny ma ji wuokie ka okere.”—Devan.\n“Nokawa kinde malach mondo achak nyiso jonyuolna paro ma an-go e wi gik moko, to naduogo afwenyo ni ka anyisogi paro ma an-go, ginena kaka nyathi ma jaratiro. Kata ka nitie wach moro ma ok wawinjoree, pod wagoyo agoya mbaka e yor kue.”—Joseph.


2 Korintho 12:21\nAluor bende ni ka achako alimou, to timbeu nyalo miyo Nyasacha kuod wiya e nyimu, mi aywagi nikech ji mathoth kuomu mosetimo richo to otamore weyo timbegi maricho kaka, terruok kod anjawo.\nRing iwe gombo maricho mag jomatindo kendo ket chunyi mar luwo ngima maler, gi yie, gihera, kod kwe, kaachiel gi joma lamo Ruoth Nyasaye gi chuny maler.\nTich Joote 15:20\nTo owinjore wandiknegi mondo wanyisgi ni kik gicham chiemo motimgo misango ne nyiseche manono, kik giterre, kik gicham ring jamni mode kendo kik gicham remo.\nEmomiyo, neguru dwaro duto mag ringruok manie ngimau, kaka: terruok, dwanyruok, gombo, tim ma ok ler, kod wuoro, ma en lamo nyiseche manono.\nTo e dieru kik winjre ni nitie terruok kata kit dwanyruok moro amora, kata wuoro, nikech gik ma kamago ok owinjore jomaler moluwo Nyasaye otim.\nTimbe mag ringruok nenore ratiro, gin kaka: chode, timbe mochido, anjawo,\n1 Korintho 6:18-19\n Ringuru utony ni terruok. Richo duto ma ngʼato timo otimo oko mar ringre, to ngʼat machodo timo richo ni ringre owuon. Donge ungʼeyo ni ringreu en hekalu mar Roho Maler modak eiu kendo ma Nyasaye osechiwonu? Ok un mau uwegi;\n1 Korintho 7:2\nTo nikech weche mag terruok ngʼeny, ngʼato ka ngʼato nyaka bed gi chiege owuon kendo dhako ka dhako obed gi chwore owuon.\nJoherana, ajiwou, kaka jowuoth kendo kaka welo e pinyni, mondo uwe gombo maricho mag ringruok makedo gi chunyu.\nBer mar wangʼ wuondo ji, to chia bende rumo; to dhako moluoro Jehova Nyasaye yudo pak.\nWadaguru e ngima mobidhore kaka joma ni e ler mar odiechiengʼ, ka waweyo kit richo duto kaka, tugo e thum, mer, terruok, anjawo, dhawo kod nyiego.\n En dwaro Nyasaye mondo ubed jomaler. Nyasaye dwaro ni ubed mabor gi timbe mag terruok to bende ngʼato ka ngʼato nyaka puonjre rito ringre e yo maler kendo malongʼo,\n Timbe mag ringruok nenore ratiro, gin kaka: chode, timbe mochido, anjawo, lamo nyiseche manono, jwok, sigu, dhawo, nyiego, mirima, ichlit, miero; pogruok e kanyakla, kod gombo; mer, dwanyruok, gi timbe mamoko mobam machal gi mago. To asiemou kaka nasiemou kinde motelo, ni joma timo timbe ma kamagi ok noyud gweth mar pinyruoth Nyasaye.\n Kendo bangʼ kinde manok, chi ruodh Josef norange kagombe kendo nowachone niya, “Bi e kitanda ka mondo iriwri koda.” To Josef nodagi mowachone niya, “Ruodha ongʼeyo gimoro amora manie odni, gimoro amora ma en-go oseketo e lweta. Onge ngʼama nigi teko e odni moloya. Ruodha ok osetama gimoro amora manie odni makmana in, nikech in chiege. Koro ere kaka anyalo timo tim richo kendo makwero ma Nyasaye odagi?” To nodhi nyime kowachone Josef wechego odiechiengʼ kodiechiengʼ, to notamore riwore kode kata bedo bute.


ADIM JATI SEWA MANDAL, HINOO, RANCHI RANCHI JHARKHAND INSTITUTE OVERVIEW\nADIM JATI SEWA MANDAL, HINOO, RANCHI\nADIM JATI SEWA MANDAL, HINOO, RANCHI is a Institute. It is classified as Institute and it is NOT registered with Registrar of Companies.\nSHARE YOUR EXPERIENCE RATE ADIM JATI SEWA MANDAL, HINOO, RANCHI\nIS ADIM JATI SEWA MANDAL, HINOO, RANCHI HAVING ANY CERTIFICATION / ACCREDITATION / MEMBER / PARTNER / INCUBATOR ?\nAbout ADIM JATI SEWA MANDAL, HINOO, RANCHI\nInstitute Name ADIM JATI SEWA MANDAL, HINOO, RANCHI\nAddress Adim Jati Sewa Mandal, Hinoo, Ranchi\n- Patna CCIT, Ranchi CIT, Ranchi 12A Friday, 28 May 2004\n2431886 TRUST-060562 JAN JATIYA SHIKSHA SAMITI, HINOO, RANCHI Jan Jatiya Shiksha Samiti, Hinoo, Ranchi\nReport Institute Information Discrepancy : ADIM JATI SEWA MANDAL, HINOO, RANCHI\nIf you still notice any discrepancy in the overview of ADIM JATI SEWA MANDAL, HINOO, RANCHI, please help by reporting it to us.\nPlease Login to view more detailed information about ADIM JATI SEWA MANDAL, HINOO, RANCHIInstitute like Charges/Borrowing Details, Balance Sheets, Profit & Loss, BreakUp Share Capital, Equity Share Capital,Share Capital Raised, Share Transfer, Indebtedness & Debentures, Associate Entities, Open / Closed Cases of Supreme Courts, High Courts, CESTAT & ITAT, RERA, NCLT, BIFR, Consumer Complaints, Share Holding Pattern, Subsidiary Companies, Auditors, Financial Parameters, Composition Board Of Director, Trustees, Business Activity, Debentures Details, Charge Holders, Documents like Annual Returns and Balance Sheet eForms,Certificates, Change in Directors, Charge Documents, Incorporation Documents, Other Attachments, Other eForm Documents.


Bible in one year - Luo Bible 2020 - May 25\n1. E ndalo loch Daudi, ne nitie kech kuom higni adek moluwore; omiyo Daudi nolamo koywak ni Jehova Nyasaye. To Jehova Nyasaye nowacho ni, “Ma ne otimore nikech remo mane Saulo gi ode ochwero, nikech nonego jo-Gibeon.”\n2. Ruoth noluongo jo-Gibeon mowuoyo kodgi. To koro jo-Gibeon ne ok gin achiel kuom jo-Israel to ne gin jo-Amor ma notony, kendo jo-Israel nosekwongʼore ni biro weyogi ma ok onegogi, to Saulo kane dwaro gi chunye duto mondo jo-Israel gi jo-Juda ogurre motegno, notemo tiekogi.\n3. Daudi nopenjo jo-Gibeon niya, “Atimnu angʼo? Ere kaka dalos winjruok mane okethore mondo ugwedhi oganda Jehova Nyasaye?”\n4. Jo-Gibeon nodwoke niya, “Waonge ratiro mar dwaro fedha kata dhahabu kuom joka Saulo, to bende waonge gi teko mar nego jo-Israel.” Eka Daudi nopenjogi niya, “Angʼo mudwaro mondo atimnu?”\n5. Ne gikwayo ruoth niya, “To kuom ngʼat mane onegowa kendo mane ochano yo mar hinyowa momiyo waserumo kendo wabedo maonge kar dak kamoro amora e Israel,\n6. yie imiwa nyikwaye machwo abiriyo mondo onegi kendo owegi e nyim Jehova Nyasaye e Gibea e dala Saulo ma en ngʼat Jehova Nyasaye moyier.” Omiyo ruoth nowacho niya, “Abiro miyougi.”\n7. To ruoth ne ongʼwono ma ok ochiwo Mefibosheth wuod Jonathan, ma wuod Saulo, nikech singruok mane Daudi gi Jonathan wuod Saulo otimo e nyim Jehova Nyasaye.\n8. To ruoth nokawo Armoni gi Mefibosheth ma yawuot Rizpa nyar Aiya mane onywolo ni Saulo, to gi yawuowi abich ma Merab nyar Saulo nonywolo ni Adriel wuod Barzilai, ma ja-Mehola.\n9. Nochiwogi ni jo-Gibeon mano onegogi moweyogi ewi got nyim Jehova Nyasaye. Giduto ji abiriyogo notho kanyakla kane oneg-gi e kinde mokwongʼo mag keyo, mana ka ichako kayo shairi.\n10. Rizpa nyar Aiya nokawo pien gugru mopedho ewi lwanda mondo obedie, chakre ndalo keyo nyaka koth nochako chue ka goyo ringre jogo. To noriembo winy mafuyo godiechiengʼ kod le mawuotho gotieno mondo kik cham ringregi.\n11. Kane onyis Daudi gima Rizpa nyar Aiya mane en achiel kuom mond Saulo mamoko, nosetimo,\n12. nodhi mokawo choke Saulo gi mag wuode Jonathan ka ogologi kuom oganda jo-Jabesh Gilead. Ne gisekawogi lingʼ-lingʼ koa e paw dala man Beth Shan, kuma jo-Filistia nolierogie bangʼ nego Saulo Gilboa.\n13. Daudi nokelo choke Saulo gi mag wuode Jonathan koa kuno, kod choke mag joma ne oneg mowe oko nochokgi kamoro achiel.\n14. Negiiko choke Saulo gi mag Jonathan ma wuode e liend Kish wuon Saulo, e Zela e piny Benjamin kendo negitimo gik moko duto ma ruoth nochiko. Bangʼ mano Nyasaye nodwoko lemo mane ilamo ni piny.\n15. Lweny nochako bet kendo e kind jo-Filistia gi jo-Israel. Daudi nodhi gi joge mondo oked gi jo-Filistia, kendo nobedo mool.\n16. To Ishbi-Benob ma en achiel kuom nyikwa Rafa, mane omanore gi tongʼ ma pek mula mane olosgo wiye ne romo kilo adek gi nus kendo ne en-gi ligangla manyien, nowacho ni obiro nego Daudi.\n17. To Abishai wuod Zeruya nobiro moreso Daudi mi nogoyo ja-Filistia monego. Eka jolweny mag Daudi nosingorene kawacho niya, “Ok inichak iwuog kodwa kidhi e lweny, nikech dipo ka tach Israel otho.”\n18. Bangʼ kinde manok, ne nitie lweny machielo gi jo-Filistia e piny Gob. E kindeno Sibekai ma ja-Hushath nonego Saf, achiel kuom nyikwa Rafa.\n19. E lweny machielo gi jo-Filistia e piny Gob Elhanan wuod Jare-Oregim ma ja-Bethlehem nonego Goliath, ja-Giti ma bond tonge chalo lodi.\n20. Lweny machielo nochako owuok Gath, kama ne nitie ngʼat marabet mane nigi lith lwedo auchiel gi lith tielo auchiel koni gi koni, lith lwetene gi mag tiendene koriw to ne romo piero ariyo gangʼwen. En bende ne en nyakwar Rafa.\n21. En bende kane ojaro jo-Israel to Jonathan wuod Shimea ma owadgi Daudi nonege.\n22. Ji angʼwen-gi mane nyikwa Rafa ma ja-Gath, nonegi gi Daudi kod joge.\n1. Kane Jehova Nyasaye osereso Daudi e lwet wasike duto kod e lwet Saulo, Daudi nowerne Jehova Nyasaye kopake gi weche mag wendni.\n2. Nowacho ni: “Jehova Nyasaye en lwandana, en ohingana kendo en e jaresna;\n3. Nyasacha e lwandana, kuome ema apondoe, kendo en e okumbana kendo en e teko mar warruokna. En e ohingana, kar pondana, kendo jawarna en ema oresa kuom jo-mahundu.\n4. “Aluongo Jehova Nyasaye, mowinjore pako, kendo oresa kuom wasika.\n5. Apaka mag tho nolwora; kendo oula mar kethruok nohewa.\n6. Tonde mag tho nondhoga morida kendo obadho mar tho nochika tir.\n7. “E chandruokna ne aluongo Jehova Nyasaye kendo naluongo Nyasacha. Nowinjo dwonda ka en e hekalu mare kendo ywakna nochopo e ite.\n8. Piny notetni kendo oyiengni, mise mag polo noyiengni; negitetni nikech nokecho.\n9. Iro nowuok e ume; mach mangʼangʼni nowuokie dhoge, mirni maliel maliet bende nowuok kuome.\n10. Nobaro polo mobiro e piny; rumbi molil ti nonyono gi tiende.\n11. Noidho kerubi mi ofuyogo ka kalausi.\n12. Noloso mudho obedo ka hema molwore, ma en rumbi motwere mar koth manie polo.\n13. Ler nowuok kama entie mamil ka mil polo.\n14. Jehova Nyasaye nomor gie polo; dwond Nyasaye Man Malo Moloyo nowuo.\n15. Nodiro aserni mokeyo wasigu, mor polo gi mil polo noriembogi.\n16. Kude mag nam kod mise mag piny noelore, kane Jehova Nyasaye okwerogi kokudho gi much ume.\n17. “Norieyo bade ka en malo momaka, nogola ei pige matut.\n18. Noresa e lwet jasika maratego, kuom jowasika, mane tek moloya.\n19. Negimonja e kinde mane an gi masira, to Jehova Nyasaye ema nokonya.\n20. Nokela kama ni thuolo; noresa nikech nomor koda.\n21. “Jehova Nyasaye osetimona mana maromre gi timna makare; osechula kaluwore gi tich lweta maler.\n22. Nimar aserito yore Jehova Nyasaye; ok asetimo marach kuom weyo Nyasacha.\n23. Chikene duto ni e nyima; pok alokora aweyo buchene.\n24. Asebedo maonge ketho e nyime, kendo aseritora mondo kik atim richo.\n25. Jehova Nyasaye osemiya pokna mowinjore gi timna makare, mana machal gi kaka aler e wangʼe.\n26. “Ne jo-adiera, ibedonegi ja-adiera, to ni joma onge ketho, to ibedonegi maonge ketho,\n27. ne jomaler, inyisori kaka ngʼama ler, to ne joma yoregi obam, inyisori kaka ngʼama rach.\n28. Ireso joma muol, to wangʼi rango josunga mondo idwokgi piny.\n29. In e tacha, yaye Jehova Nyasaye Jehova Nyasaye loko mudho momaka bedo ler.\n30. Ka ikonya to anyalo loyo jolweny momonja; ka an gi Nyasacha to anyalo lwenyo ohinga.\n31. “Yor Nyasaye en yo malongʼo; wach Jehova Nyasaye onge ketho. En okumba ni jogo duto mopondo kuome.\n32. Ere Nyasaye moro makmana Jehova Nyasaye? Kendo en ngʼatno ma en Lwanda makmana Nyasachwa?\n33. Nyasaye ema miya teko kendo omiyo yora bedo mokwe.\n34. Omiyo tiendena bedo mayot ka tiende mwanda; kendo en ema omiyo achungʼ kuonde man malo maboyo.\n35. Otiego lwetena ne lweny; bedena nyalo ywayo atungʼ mar nyinyo.\n36. Imiya okumbani mar loch; ikulori piny mondo imi abed maduongʼ.\n37. Imiyo yo mawuothoe bedo malach, mondo tiendena kik ba yo.\n38. “Ne alawo wasika mi atiekogi; ne ok aweyogi nyaka negirumo.\n39. Ne atiekogi chuth, mane ok ginyal chungʼ; negipodho e tienda.\n40. Ne imiya teko mar kedo lweny; ne imiyo jomamon koda kulore e nyima.\n41. Ne imiyo wasika oringo kadhi, mine atieko joma ok dwara.\n42. Ne giywak mondo okonygi, to ne onge ngʼama ne nyalo resogi; ne giywakne Jehova Nyasaye, to ne ok odwokogi.\n43. Ne agoyogi ma giregore ka buru mayom mar lowo; nanyonogi mawuotho kuomgi ka chwodho man e yo.\n44. “Iseresa e lwet jowa mane monja; iserita kaka jatelo mar ogendini. Joma ne ok angʼeyo nobet e bwo lochna,\n45. kendo jopinje mamoko biro ira kobolore, ka awuoyo to giwinja kendo gitimo gima adwaro.\n46. Negibiro ka gitetni; kendo ka chunygi ool, ka gia kuondegi mag pondo.\n47. “Jehova Nyasaye ngima! Pak obed ne Lwandana! Duongʼ obed ni Nyasaye, ma Lwanda kendo ma Jawarna.\n48. En e Nyasaye ma chulona kuor, maketo ogendini e bwoya,\n49. ma gonya e lwet wasika. Nitingʼa malo moloyo wasika; ne iresa e lwet jo-mahundu.\n50. Emomiyo anapaki e kind ogendini, yaye Jehova Nyasaye, kendo anawer wende mapako nyingi.\n51. “Jehova Nyasaye kelo resruok maduongʼ ne ruoth moketo; onyiso ngʼwonone mogundho ma ok rum ne ngʼate mowir, ni Daudi gi nyikwaye nyaka chiengʼ.”\n1. Kuom jatend wer. Zaburi mar Daudi. Wer. Mad Nyasaye aa malo, mad wasike ke; mad joma kedo kode ring konene.\n2. Mad iriembgi gi dhi mabor, mana kaka yamo riembo iro tero mabor; mad joma timbegi richo lal nono e nyim Nyasaye mana kaka odok leny kowinjo mach.\n3. To joma kare to mad bed mamor kendo moil e nyim Nyasaye; mad gibed mamor kendo gibed mamor chuth.\n4. Weruru ne Nyasaye, weruru wende pak ne nyinge, miyeuru duongʼ, En moriembo gechene e boche polo, nyinge en Jehova Nyasaye, beduru moil e nyime.\n5. Nyasaye modak kare kama ler. En wuoro ne joma onge gi wuonegi kendo en jachwak mon ma chwogi otho.\n6. Nyasaye keto joma odongʼ kendgi e udi kendo otelo ne joma otwe kower; to joma ohero ngʼanyo to dak e piny ma chiengʼ otwoyo kururu.\n2. Misumba mariek biro bedo gi loch kuom wuowi makwodo wich, kendo obiro yudo pok mar girkeni machal mana gi owetene.\n3. Dhahabu gi fedha itemo gi mach, to Jehova Nyasaye ema temo chuny.\n4. Ngʼat ma timbene richo chiko ite ne dhok mopongʼ gi richo, ja-miriambo winjo lep mar ajara.\n28. Omiyo Yesu nowachonegi niya, “Bangʼ ka useguro Wuod Dhano eka unungʼe ni an ngʼama asebedo ka anyisou ni an, kendo ni onge gima atimo kenda, to awacho mana gik ma Wuora opuonja.\n29. Jal mane oora ni koda kendo pok oweya kenda, nimar atimo gik malongʼone kinde duto.”\n30. Ji mangʼeny noyie kuome seche ma nowuoyono.\n31. Yesu nowacho ni jo-Yahudi manoyie kuome niya, “Ka usiko kumako puonjna, eka un jopuonjrena adier.\n32. Kutimo kamano, to ubiro ngʼeyo adiera kendo adiera nomi ubed thuolo.”\n33. To negidwoke niya, “Wan koth Ibrahim kendo pok ne wabedo wasumb ngʼato nyaka nene. Ere gima omiyo iwachonwa ni ibiro miyowa wabed thuolo.”\n34. Yesu nodwokogi niya, “Awachonu adier, ni ngʼato ka ngʼato matimo richo, en misumba richo.\n35. To ongʼere ni misumba ok luong ni wuod dala, to wuod wuon dala ema iluongo kamano nyaka chiengʼ.\n36. Omiyo ka Wuowi ema omiyo ubedo thuolo, to ubiro bedo thuolo chutho.\n37. Angʼeyo ni un koth Ibrahim, kata kamano udwaro nega, nikech udagi miyo Wachna thuolo e chunyu.\n38. An awachonu gik ma aseneno kuom Wuora wangʼ gi wangʼ, to un usiko utimo mana gik ma useneno kuom wuonu.”\n39. Negidwoke niya, “Wan Ibrahim e Wuonwa.” Yesu nowachonegi niya, “Ka dine bed ni un nyithind Ibrahim adier, to dine utimo gik ma Ibrahim notimo;\n40. to kar timo kamano to udwaro mana nega nikech asebedo kanyiso weche mag adiera mane Nyasaye omiya. Ibrahim to ne ok otimo gik ma kamago.\n41. Un timbe wuonu ema utimo.” Ne gikone ka gikwere niya, “Wan ok wan kimirwa. Wuoro ma wan-go en Nyasaye owuon.”\n42. Yesu nowachonegi niya, “Ka dine bed ni Nyasaye en Wuoru, dine uhera, nimar ne aa ir Nyasaye kendo koro an ka, ok asebiro kenda awuon, to en ema noora.\n43. Angʼo momiyo gik mawacho ok nyal donjonu kendo ok unyal winjo tiendgi?\n44. Un nyithind wuonu ma Satan kendo dwach wuonuno ema uhero timo. Ne en janek nyaka aa chakruok, kendo ok odwar adiera nikech adiera onge kuome. Koriambo to otimo gima ongʼiyogo, nimar en ja-miriambo, kendo en e wuon miriambo duto.\n45. To an ok uyie kuoma nikech awacho adiera!\n46. Ere ngʼato kuomu ka manyalo ngʼengʼa ni an jaricho? To ka awachonu adier to angʼo momiyo udagi yie kuoma?\n47. Ngʼat Nyasaye winjo weche Nyasaye, to un ok uwinj wach Nyasaye nikech ok un joge.”\n48. Jo-Yahudi nodwoke niya, “Donge wan kare ka wawacho ni in ja-Samaria kendo ni in gi jachien?”\n49. Yesu nodwokogi niya, “Aonge gi jachien. Wuora ema amiyo duongʼ to un to uchaya.\n50. An ok adwar mondo umiya duongʼ, to nitie Jal machielo madwaro mondo ayud duongʼ, kendo en e jangʼad bura.\n51. Awachonu adier ni ka ngʼato orito wachna, to ok notho nyaka chiengʼ.”\n52. Kane jo-Yahudi owinjo wachno, negiwachone niya, “Koro wangʼeyo maonge kiawa ni in gi jachien! Ibrahim notho, kendo jonabi bende notho, to in to iwacho ni ka ngʼato orito wachni to ok notho.\n53. Iparo ni iduongʼ moloyo kwarwa Ibrahim? Ka en notho, to jonabi bende notho, in to iparo ni in ngʼa?”\n54. Yesu nodwokogi niya, “Ka dipo ni amiyora duongʼ kenda, to duongʼna onge tich. Wuora, ma un bende uluongo ni Nyasachuno ema miya duongʼ.\n55. Kata obedo ni ok ungʼeye, anto angʼeye. Ka anyalo wacho ni ok angʼeye, to anyalo bedo ja-miriambo mana ka un, to angʼeye adier kendo pile angʼeyo wachne.\n56. Ibrahim kwaru ne mor koneno ndalona; adier, nonene mobedo mamor.”\n57. Jo-Yahudi nowachone niya, “Pok ichopo kata higni piero abich, to Ibrahim to iseneno kanye!”\n58. Yesu nowachonegi niya, “Awachonu adier ni kane pok onywol Ibrahim, to ne Antie!”\n59. Gikanyono ne gikwanyo kite mondo gichielgo Yesu, to nopondonigi, mopusore oa e laru mar hekalu.


“Mokuongo kane chik onge, to ne angima angima, to ka Chik nobiro, to richo nochier, kuoma mi atho. Nanwang’o ni chik onogono, mane onego okel ngima, nolokore mokelo tho. To dibed ni gima ber ema nolokrena tho? Ok kamano kata matin! To mondo richo ong’ere kaka richo, noko nyore gi gimaber mokelo tho kuoma, mondo eka onyisre kaka gima rach mokalo kare.” Jo-Rumi 10:9-10,13\nChier mar Kristo – Ng’eyo tiend sing’ruokno\nJaote Paulo olero wachni e barua mare mokwongo ni Jo Korintho: "Ka en adier ni joma otho ok chier to mano nyiso ni kata Kristo bende pok ochi-er." 1 Jo-Korintho 15:13. E barua mareno omedo wacho niya “Kendo ka Kristo ne ok ochier, yie maru onge ohala, podi un e richou”1 Jo Korintho 15:14\nWach maduong mar chier Kristo nobedo ranyisi kuom nyalo mane kanisa mokwongo neno chung’e( Tich Joote 2:31; 4:33; 17:18; 26:23) Nga’to ka nga’to mane nodok joneno kuom wach maber nene yalo katalo chier mar Kristo kaka geno mar Jiduto te man gi chuny warruok.\nNdiko wacho niya, “Nikech puonj maduong' mogik mane ayudo kuom Ruoth mi amiyou en ma: ni Kristo notho nikech richowa kaluwore gi Ndiko, kendo ni ne oyike, kendo ni ne ochiere oa kuom joma otho chieng' mar adek kaluwore gi Ndiko, kendo ni ne ofwenyore mokwongo ni Petro, eka bang'e nofwenyore ni joote apar gariyo.” 1 Jo-Korintho 15:3-4.\nGi maber moloyo, muma maler mar Nyasaye nyisowa gimomiyo tho kod chier kristo bedo yo makare mar donjo e pinyruodh polo\nBuch tho en tho.\nNyasaye neno ochweyo piny kod dhano maratiro.To kendo bang’ Adam kod Hawa ne ok omako chik mar Nyasaye, ne owinjore mondo ochwadgi. Jang’ad bura maweyoni jogo moketho chik ok en jang’ad bura makare.Kendo, umo richo biro miyo Nyasaye maler obed jang’ad bura marach. Tho en misach richo mane nyasaye noseng’ado “Nikech misach richo en tho, to mich ma Nyasaye chiwo en ngima mochwere kuom Kristo Yesu Ruodhwa.” (Jo-Rumi 6:23)\nKata timbewa makare duto ok nyal chulo gowi mar ketho mawatimo e nyim Nyasaye makare. Kiporo gi ber mare, ‘timbewa makare duto ochal gi lewini motimo chilo.’ ( Isaya 64:6) “nimar ji duto oseketho kendo girem kuom duong' mar Nya s aye,-” (Jo-Rumi 3:23 ). Richo ok en mana timbe madongo marach kaka nek’ kata ayany, to oriwo gik kaka hero pesa, sin gi jasiki, kendo lep ng’amoriasore gi sunga. Nikech richo, jiduto te oseng’adni buch tho – nipoggi mochwere kuom Nyasaye e kar sand.\nSingruokne nedwaro tho ng’ama ler.\nKata nobedoni Nyasaye noriembo Adam gi Hawa e puoth Eden nok oweyogi maonge geno mar pinyruodh polo. Nene osingore ni obo oro misango mar richo maonge mbala mondo ochul buch chwatgi kuom richogi magisetimo.( Chakrruok3:15) Kae nigi chenro maber mar Nyasaye. Nyasaye owuon biro chiwo misango mar kar kende(Yesu) mondo olos winjruok kuom chuny nikech tim ma ok ler mar jiduto te, mi mondo owenigi. Wuod Nyasaye nochopo dwaro makare mar Nyasaye kuom chik. En rieko mabup. “kristo ma ne kiya richo notime richo nikech wan, mondo kuom en, wabed jo makare kaka Nyasaye.” ( Jo Korintho 5:21)\nYesu notho e msalaba, kendo noyike, kendo nochier gi loch bang chieng’ mar adek.\nTho Yesu ni gi duong kaka rembe mar misango, Kendo ik gi chier mare; To gig moko duto kuom tich ngima yesu e piny ka nochomo rembe mondo owir e pinyruodh polo ( Kuom ka maler) kendo noloso winjruok kuom richo dhano duto. Jo Hibrania9:24-26 wacho "Nikech Kristo ne ok odonjo kama ler ma lwet dhano ema oloso, ma en mana kido mar Kama Ler hie, to nodonjo e polo wuon, kama koro ochung'nwa e nyim Nyasaye. To bende ne ok odonjo e polo mondo ochiwre kaka misango higa ka higa, kaka jadolo maduong' donjo Kama Ler higa ka higa mondo otim misango gi remo maok mare owuon. Ka Kristo ne nyalo timo kamano, to mano ne nyalo chune ni otho di mang'eny nyaka a chakruok piny. To koro osefwenyore dichiel kendo mogik e ndalo mogikni mondo ochiw ringre owuon kaka misango ma golo richo.”\n"Nodonjo iye nyaka Kama Ler Moloyo, to ne ok odhi gi remb diek gi nyiruedhi. Notimo misango dichiel kendo mogik gi rembe owuon ma nokelonwago warruok mosiko." Jo-Hibrania 9:12\nYesu, Nyarombo makare mar Nyasaye ne ogur e msalaba nok nikech tim ma ok ler manotimo, to nikech hera kendo gi dwaro mare kuomi mondo wakaw pokne mar dak kode e ngima manyaka chieng’\n“Wachomuru wang'wa kuom Yesu,\nma en jachak kendo jachop yie marwa.\nNikech nogeno yudo mor mane oikne ni nonwang' achien,\nnochayo tho malit mar msalaba ka ok odewo wichkuot ma tho ma kamano kelo,\n, kendo koro obet piny e bat korachwich mar kom duong' mar Nyasaye.”\nTok nyisowa teko mar Nyasaye, chier nyisowani Yesu osechulo gowiwa te mar warowa kuom tho kendo pogowa mane chik dwaro. Richo achiel ma pok ochulni, biro dwaro buch tho kendo Yesu podi nitie e teko mar liel. Ka kuom richo achiel owinjore mondo ong’adni bura, mano biro miyo Yesu mondo ogur e msalaba kendo. “ Mano ok onyalre” nikech Jo Hibrania 6:4 wacho niya "Nikech joma ler mar Nyasaye ose-rienynegi mi obilo mich mar polo kendo obedo e lalruok achiel gi Roho Maler;" Jo-Hibrania : 6b\n“...Kendo kaneno remo, anakadhi kuomu, kendo onge masira ma nobinu mondo okethu,”\nOse warwa: kuom buch tho ( jo feso2:8-9) Mae en ni nopwodhou.\nI warowa: Kuom teko mar richo, gi Roho Maler, saa ka saa ( Jo Rumi 6). Mae en ni noketou kare.\nIbo warowa: Kuom richo; bang chier kuom jo motho, mae en ni nomiyou duong,’ tiende ni “resruok mar ringrewa” (Jo-Rumi 8:23).\nTiend singruok Wa:\nNowarou gi Remb mar Yesu.\nTeko mar NYASAYE.\nEn e wi Nyasaye wuoro:\n1) Ni e wi rieko mare.\nRieko mare mochwere osenyis e ( Jo Efeso1:11-12). Mani e rieko mochwere mogur gi nanga, kendo nojiwo singruokno kod kuong’ruok. Kendo osenyis e thuini abich moktuture e Jo Rumi 8:\n"Bende wang'eyo ni e gik moko duto tiyo maber ne jogo mohere, jogo moselu-ongi kaluwore gi dwarone. Nimar joma ne Nyasaye ong'eyo chon ema bende ne owalo mondo okaw kit Wuode, eka mondo odok nyathi makayo e kind jowetene mang'eny. To joma nowalogo bende ema noluongo; kendo joma noluon-go noketo kare to joma noketo kare nomiyo duong' bende. " Jo-Rumi 8:28-30\n2) Nie wi kido singruok mare\nE momiyo en e kuom yie [ onge tim dhano], ni mondo gik moko duto oyud kuom ng’wono [ gigi duto te nie wi Nyasaye]; mondo tong’ singruokni obedgi teko.....Jo Rumi 4:16\nKadipo en e wi teko mar dhano mondo osik e yie, kara singruokno ok bibedo mang’won. Nimar singo kuom jogo moyie ibiro res osesir kuonde duto. ( Chakruok 15:6; Johana 3:16; Jo Rumi 4:16.)\n3) ) Nie wi Teko Mare mok rum\nEn thuolo mondo oreswa. Tho Kristo omiyo Nyasaye thuolo mondo oreswa kata ka timbewa ok ni kare. Gir singo marwa mochwere ok nie wi timwa makare.Kristo en e misango mar richowa (1 Johana 2;2). (To kwaparo ni nitie richo malich manyalo miyo walal warruokwa bang timo richo, mani nyiso ni ok noromo chutho mondo wayud warruok, kendo omiyo tich warruok obedie kuom tim makare mar dhano.) Nyasaye osingore mondo oritwa e warruok. ‘Mae dwaro jal ma noora,ni duto mane omiya kik olalna, to mondo achiergi chieng’ giko.( Johana 6:39) Kendo:”an amiyogi ngima mochwere; ok ginilal nyaka chieng’ kendo; onge ng’ato manyalo mayagi e lweta.gima wuoro nomiya,duong moloyo duto,kendo onge ng’ato ma nyalo gole e lwet Wuora.’(Johana 10:28-29) “Ma nyalo” e kitap Johana 10:28 en wach mosir, e dho yunani.Kendo bed king’eyo ni lwedo orirwe ka: Mar Wuoro kod Wuowi!\n4) Nie wi hera Mare “Mogundho”\nTimne en e wi hera( Jo Rumi 5:6-19): Nyasaye nong’eyo samano warowa ni ne wan jo mobembre gi tim manono, kendo emomiyo tim richo mabiro neno bang kwo e wi kit ngima wa ok bimiyo Nyasaye olok parone kendo ogol ng’wono kod waruokne. (Jo Rumi 11:29;8:32,38-39)\nNyasaye noresowa kuom paro mare maonge gimoro ma nitie kuomwa kata oko mar dhano.Ne otelne gi tim yiero mar hera, to ok nikech ng’iyo tim mar jaricho.\n5) Nie wi dwoko ma e lamo mar Wuode\nWan, kaka Jo moyie, iluongowa gi nying’ mopogore ei Ndiko: Jomaler, Jomoyie, rombe, Joma ni e luong’. Kata kamano Ndiko ma nimachieg’ni gi chuny Kristo monuowo ndalo abiriyo nie e lamo mare kaka Jadolo ( Johana 17). “Jogo ma nimiya” (Johana 17:11-12). Yesu neno lamonwa niya mondo Nyasaye oreswa kuom ng’a marachno (Johana 17:15) Kendo wanabed kode e pinyruodh polo( Johana 17:20,24). Ma e erit mondo kik walal, to ok gig chamo gikeni mar pinyruodh polo. An giyie ni Nyasaye wuoro winjo lamo mar Wuoyi ndalo duto.( joahana 11:42)\nEn e wi Nyasaye Wuowi\nKa Nyasaye oseketo kare jalo moyie kuom Yesu, Ng’ama nodonjni Jo moyier mag Nyasaye? Doko kare mar Nyasaye biro mana kuom kwanne makare mar Kristo kendo en marwa bende nikech bura osekadh! Ok oa kuom tim makare kendo lal mare ok nyal bedo nikech tim makare ma ok watimo.Kaka Wuoro, Nyasaye kumo nyinthinde ma ni e pinyni, to kata kamano, podi gin yawuote.( sigana wuoyi achach Luka 15:24)\nNyasaye, bang miyo jo maricho odoko makare, ok bi – kendo ok ni- keth singruok mare ko kwanone jogo kendo richo. E buk jo Rumi 8:34, Paulo penjo niya, “Ng’ano ma nomi bura ologi?” Kendo ochiwo dwuoko ag’wen, ma opwonj ei ndiko,kata kamano, ochan gi mondo ginyis teko mar singo ma jo moyie oyudo maonge gimoro magitimo.\n1) ) Kristo notho;\n2) Kendo Nochier;\n3) En Jakony: kendo\n4) En ma osayonwa\n1) En e wi Misango Mar Richowa kuom Tho.\nNg,ama nodonjni ka buch u osechul? Ranyis maduong mar singo wa mochwere en ni noketwa kare e nyim Nyasaye kuom yie. Bedo wa kare e nying Ruoth nyiso kaka Nyasaye nenowa ,to ok kaka jomoko- kata wan wegi- wanenore. En mana kuom (bura) mokadh; Jo kolosai2:14 wacho niya “Otas wa mar Gowi” ose “chul te”: Telestai! Gonj’ni en mochwere kendo mar ji duto.\n2) En e Wi Chiwo mar Ngima Mare\nOmiyo, ka koro oseketwa kare kuom rembe, wana kwo e mirimbe nikech en Jo Rumi 5:9-10. Ndiko moko ma wanyalo somo kuom wachni en , Jo Rumi 5:19; 10:4; Jo kolosai 2:10.\n3) En e wi Tich Motiyo Sani: Jakony kendo Jasayonwa\nYesu en jakonywa kendo Jadolo masayonwa.” E momiyo, kinde duto onyalo reso jo ma kadho kuome ka gisudo ir Nyasaye, nikech ongima ndalo duto ni mondo okwanigi Nyasaye. Jo Hibrania7:25.”Onyalo reso kinde duto” wachni nyisowa ni ose tiek\nTich migeno mar Roho Maler\nNie wi Nyasaye Roho Maler\n1) Nie wi tich mare kuom lwok ma nokelonwa nywol manyien.\nok nikech tim moro makare mane wasetimo, to nikech ke c h n e. N ow a r owa kane olw o kowa gi lwok mar nyuol manyien, kendo kane Roho Maler o l o kowa joma nyien, Tito 3:5\nEmomiyo ka ng'ato ni kuom Kristo to en chwech manyien; gik machon osekadho, neuru, gik manyien osechopo!. 2 Jo-Korintho 5:17\n2) Nie wi Tich Mare mar Obatiso\nKamano bende e kaka wan duto, bed ni wan jo-Yahudi kata jo-Grik, kata wasumbini, kata joma nithuolo, nobatiswa kuom Roho achielnogo mi wadoko ringruok achiel, kendo osemiwa Roho achielno mondo wamodhi waduto. 1 Jo-Korintho 12:13\n3) Nie Wi kido Mare Ma noketo Kuomwa.\nNe noketo kido mare kuomwa, kendo nomiyowa Roho e chunywa kaka singo. 2 Jo Korintho 1:22 To “Noketnu Kido” ne en ranyisi mar Singo ( Mathayo 27:66, ka giketo kido e kidi liel mar Kristo) kendo ni wabedo joge. Sama Roho Maler keto kido kuomwa, otimo kotiyo gi bony mar singo mar Wuoro ei chunywa. Oweyo kido mar singo kuomwa manyiso ni wan jo Nyasaye. Gir kido mar singo motur nyiso ni ritwa ok en kare. Be ditur kido mar singo? Be J achien dinyal?\nNyasaye owuon en e singowa. En mano ong’ado buch mar singowa. En e owuon ochulonwa, mondo obed ranyis mar singowa ndalo mabiro.( Chakruok 38:17)\nEi buk Jo Rumi 8:23, Roho maler en e Kido mar singo marwa , “Olemo mokwongo” aka bang’e moko luwo. Oseketwa gi kido mar singo ma nyaka chieng’. Kadipo ng’ato achiel mano oyudo nywol manyien kuom Kristo oko donjo e pinyruodh polo bang tho, kar Nyasaye noko rito wach mare mar singruok. Onge gimoro mi dwaro. Ma en tich Nyasaye kendo en e wiye. Geno mane ma wanyalo bedogo kuom loch mar Nyasaye. Ng’ano ma nopogwa gi hera mar Kristo? Be en Masira, kata chandruok,kata sand, kata kech,kata duk, kata gi marach, kata ligangla? Jo Rumi 8:35\nJaote ochano gik abiriyo ma ng’amo oyie nyalo kadhoe ma jomoko paroni gigi nyalo pogogi gi hera mar Kristo ( Paulo nokadho e temb gi)\n1) Masira; “Thagruok”; Paulo ondiko kuom wachni dig’eny e barua mar 2 Jo korintho);\n2) Koso Chandruok: nyiso, “diny”; mano ni Thung;\n3) Sand: Wachni ondik dipar ei muma maler, kendo itiyo kode kuom Wach Manyien.\n4) ) Kech: Ondik kuom wachni dipar gariyo Ei Muma Manyien. Nyasach Elija rito joge mogeno kuome.\n5) Duk: Som 1Jo Korintho 4:11.\n6) Gi Marach [ Bura]: Ondik kuom wachni diboro e kwan matindo e buk mar ( 2Jo Korintho 11:26; 1jo Korintho 15:30).\n7) Ligangla: Piny osin gi jo maler.\nWeche mochan ka-kendo moler ahinya- ok nyal pogo jogo moyie kod Kristo; Kata kamano gigi gin mana “gik moko duto” ma muma maler lero ( Jo Rumi 8:28) Nyasaye tiyo kodgi kuom jogo moyie mondo olosgi machal gi kit Wuode. Ooyo! E mago duto waloyo chuth kuom en ma noherowa.\nBeduru thuolo mondo ‘usuduru ir’ nikech HERA kod yie mare kuom u kendo en kit Ngima mare maloko, kendo teko mamulo ng’ato kendo en e yoo mar bedo gi geno.\nGen kuom Nyasaye,\ngen kuom timni kata yoreni mabeyo.\nNyithind nyasaye gin, kaluwre gi Ndiko, jo mowar manyaka chieng’ kendo gin gi rit mochwere nikech:\nOnywolgi nywol manyien, kuom kodhi ma ok tow many’ago olembo mar ngima manyien ( 1 Petero 1:23)\nGi chung e nyim Nyasaye ka orwaknigi e kwan ( Nokwannigi) jo makare kuom Kristo, kendo ok kuom timgi.( 2 Jo Korintho 5:21; Jo Rumi 5:19-21).\nRombe Mage osemiyogi ngima mochwere-ok ginilal nyaka chieng’ ( Johana 10:28).\nNgima mar gi mochwere osepand kuom Kristo ei Nyasaye ( Jo Kolosai 3:1-3).\nGin jogo mobed e polo kaachiel kode ei Kristo ( Jo Efeso 1:3; 2:6).\nChwat mar richogi duto osechul kuom tich maratiro mar Ruoth Yesu Kristo ( Jo Rumi 4:23; 5:2,6-9).\nLal mar pok jog moko moyie e nyim kom buch Kristo biro bedo nikech fuwogi, to ok ni gilal Warruok ( 1 Jo Korintho 3:10-15)\nNyasaye kuom adiera chwado yawute duto moyiego, nyaka moko igologi oko mar e piny mondo otergi E dala Wuoro nikech ne gitamre kum mar Ruoth ( Jo Hibrania 12:6-11; 1 jo Korintho 5:1-5; 11:28-32).\nGin joma osresgi kuomb mirimb Nyasaye mabiro ( 1 Jo Thesalonike 1:9,10; 5:8-10).\nGin joma noketnigi kido mar ranyis ma en Roho Maler nyaka chieng’no mar resruok ( jo Efeso 4:30; Jo Rumi 8:23).\nTo Ruoth ong’eyo joge; Jo luong’ nyinge mamiriambo biri fwenyore chieeng’ kom duong’ mang’ongo marachar ( 2 Jo Timotheo 2:19; Fweny 20:11-15; Mathayo 7;21-23)\nNyasaye owuon emochako tich maber e jogo moyie, kendo en mosingore mondo nochopgi e chieng’no mar Yesu Kristo; Onego gi ‘los’ to kik ‘gitine’ warruok margi ( Jo Filipo 1:6; 2:12,13)\nGin bende gisobed kaka kite mang’ima kigerogi mondo gibed ot mar chuny mar Nyasaye ka Kristo owuon e kidi moyier ( 1 Petero 2:5; Jo Efeso 2:20-22).\nGin fuonde mang’eny mag ringruok Kristo, kendo fuonde achiel kaachiel mondo duto obed kanyore nikech ringruok kik pogore (1 Jo korintho 12:12-27).\nGin joma mateko mar Nyasaye oritogi kuom yie, ok nikech tiyo kata tich ma ng’ama okwo tiyo ( 1 Petero 1:5)\nGin gi nywol manyien mak ok kethore, kendo giyudo gikeni ma ok tow, ma ok kethore,kendo ma ok lal mokan nigi e polo ( 1 Petero 1:1-4)\nGin mich ma ok olal mar Nyasaye Wuoro kuom Wuowi ( Johana 17:6,7)\nDok chien en richo, kata kamano remb Yesu Kristo, Wuod Nyasaye, gonyowa e richowa duto ( 1 Johana 1:7-9).\nE momiyo, kinde duto onyalo reso ji duto nikech Kristo “ ongima ndalo duto ni mondo okwanigi Nyasaye”. (Jo Hibrania 7:25)\nKuom genogi e Kristo omiyogi “ otimgi kuom jahera.” ( Jo Efeso 1:6)\nOnge gima nnyalo pogowa gi hera mar Kristo ( Jo Rumi 8:38-39).\nNikech kuom chiwo achiel osemiyo jo mopwodhi obed jo makare ma nyaka chieng’ ( Jo Hibrania 10:10-14).\nOk nyal nywolgi kendo ( Johana 3:6-8)\nKristo odak ei kindgi nyaka chieng’ ( 2 Johana2)\nKendo onge ng’ato ma nyalo golo ng’amo oyir e lwet Wuora, mae en singo moriwo jo moyie ( Johana 10:29).\nJi duto moket kare omiyogi duong- onge ng’ama dilal e yor wuoth. ( Jo Rumi 8:28-30).\nAng’eyo ni onge gi maber modak e iya; Nimar oresou gi ng’wono ( en Mich) kendo ok oa kuom tim ma ng’ato timo ( Jo Efeso 2: 8,9).\nNikech Nyasaye ok lokre kuom chiwo mage kod luong’ne kendo Nyasaye ok bi ketho singruokne kata ok nowit oko ngang’ joma sudo ire ka gikadho kuom Kristo ( Jo Rumi 11:29; Johana 6:37; 17:2)\nKendo wan gi penjo masando ji ma wate wasowinjo\nOk anyal yie kuom wachni!\nDiel moket kare B\nKata kamano!... Kata kamano!.....Kata kamaaaaano!\nTo ng’ano , ma ning’eyo mano “okwo” kata kamano sani , b ing’eyoni, odok ja richo, kendo ing’eyo tim mak ok kare ma ochano timo. To ka gichano nego Ng’ato kata--- --------( Jash parono)???\nTo penjo mawatemo penjo ka, en ni: Ang’o momiyo Nyasaye nomiyogi yie mar yudo kwo mokwongo ( “ Nimar oresou gi ng’wono kuom yie , To un ok e ma umiyo mano otimore; en mich Nyasaye ( Jo Efeso 2:8-9).Nikech Nyasaye nong’eyo maber ka ndalo poko chopo ni “Ng’atni” ma ing’eyo, biro timo, to no warogi kata kamano!! Kik inyor ng’atni, ka i chopo e polo, ki ing’ur nikech “ ng’wono mayot” kata tich maduong mar ng’wono manyisore e kuom teko mar\n. Mane Yesu Kristo odhi e msalaba higni elfu ariyo mokatho, neno bedo chiwo ma kar KENDE. Ne en chiwo motimo remo adiera.\n·\tDel mare nochwad malit,\n·\tTike ne opudh oko e lembene,\n·\tTo wiye no ochwo gi kudho,\n·\tTo wang’ mare nogo gi ludh. Ne ok nyal ng’eye. Muma maler wacho niya noneno masira moloyo NG”ATO mora mora, to ne ok wadewe.\n·\tLwetene kod tiendene nogur gi misumal mabith.\n·\tTo ng’etne nochwo gi tong bang chunye kochot.\nAbiro bedo mos kuom luong’o mano mi “Mayot”\nNyasaye kende ema nyalo neno ngima mar dhano e chakruok nyaka e giko;\nKendo ka Yesu ne en gi chuny mar “ waro” gi gin bende, ok nabi yuak.\nTo ka weng’eni ni KUOME, ok gin kuomgi.\nWe hera mare kuomi, mondo osudi BUTE


Tich Joote 22 - Holy Bible [Luo Bible 2015] - (TiJo 22)\n“Owetena gi wuonena, winjuru ane weche ma anyisougo ni ok asetimo gimoro marach.”\nKane giwinjo kowuoyo kodgi gi dho Hibrania kamano, ne giling’ thi, mi Paulo nodhi nyime kowacho niya,\n“An ja-Yahudi, monywol Tarso e piny Kilikia, to Jerusalem kaeri ema adongoe, ka an japuonjre Gamaliel. Ne apuonjora maber kaka onego arit Chik kwerewa e yo makare, kendo ne achiwora ni tich Nyasaye mana kaka un duto uchiworu kawuononi.\nJadolo maduong’ kaachiel gi buch jodongo duto nyalo nyiso ni awacho adier, nikech ne gimiya barupe ma gindiko ni jo-Yahudi wetena man Damaski, mi ne awuok mondo adhi kuno amak joma luwo Yorno akel Jerusalem kotue mondo osandi.\n“To kane oyudo awuotho, ka koro achiegni chopo Damaski kar odiechieng’ tir, ler marieny nong’angni molwora.\nNe apodho piny mi awinjo dwol moro kawachona ni, ‘Saulo! Saulo! Isanda nang’o?’\nEka ne apenjo ni, ‘In ng’a Ruoth?’ Ne odwoka ni, ‘An Yesu ja-Nazareth ma isando!’\nJoma ne wan-go noneno lerno, to ne ok giwinjo dwond ng’ama ne loso kodano.\nNe apenjo niya, ‘Ere gima datim, Ruoth?’ Eka Ruoth nowachona ni, ‘A malo idhi Damaski, kuma ibiro nyisie gik moko duto ma aseyieri mondo itim.’\nNe alokora muofu nikech ler mang’angnino, omiyo jowuodha ne otaya gi lweta motera Damaski.\n“Ne nitie ng’at moro ma nyinge Anania mane ng’ama odimbore ahinya kaka Chik Musa dwaro, kendo mane jo-Yahudi duto modak Damaski ogeno.\nNe obiro ira mochung’ buta, kendo owacho na ni, ‘Owadwa Saulo! Chak inen kendo!’ Gikanyono ne achako aneno, mi ang’iye.\nEka ne owachona niya, ‘Nyasaye ma Nyasach kwerewa oseyieri mondo ing’e gima odwaro, kendo ine Jatichne Makare kendo iwinj dwonde owuon kowuoyo kodi.\nOsetimo kamano mondo ibed jatichne, kinyiso ji duto gik ma iseneno kendo isewinjo.\n“Ne adok Jerusalem, kendo kane oyudo alemo e Hekalu, ayula wang’ ne otera,\nmi aneno Ruoth e fweny, kowachona ni, ‘Reti ia Jerusalem piyo, nikech joma odak ka ok nyal yie weche ma iwacho kuoma.’\nAn to ne adwoke ni, ‘Ruoth, ging’eyo malong’o ni an ema ne abet kadhi e ut lemo duto, mi amako joma oyie kuomi, kendo agoyo.\nBende kane oneg Stefano mane hulo weche kuomi, ne antie, kendo ne ayie gi nekne, bende ne arito ni joma ne onege lepgi.’\nTo Ruoth nowachona ni, ‘Dhiyo nikech abiro teri kuonde maboyo ir joma ok jo-Yahudi.’ ”\nJi noseyudo obet kawinjo weche Paulo, to kane ochopo e wachno, ne gikok matek niya, “Negeuru! Ng’at ma kama ok owinjore obed mangima!”\nNe gimedo kok matek ka gikwadho lepgi, kendo gikiro buru e kor yamo,\nnyaka jaduong’ lweny nogolo chik mondo otere kama askeche odakie, ochwade kinonego gima omiyo ji kok kamano nikech en.\nTo kane gisetueyo Paulo mondo gichwadi, Paulo nopenjo jatend askeche mane ochung’ kanyo ni, “Bende chik oyie mondo ochwad ng’at ma ja-Rumi kata ka pok oyale mi bura oloye?”\nKane jatelono owinjo kamano, nodhi ir jaduong’ lweny mopenje ni, “Ang’o ma idwaro timoni? Jali en ja-Rumi!”\nEka jaduong’ lweny nobiro ir Paulo mopenje ni, “Nyisa ane! In ja-Rumi koso?” Paulo nodwoke ni, “Ee an.”\nTo jaduong’ lweny nowacho ni, “An ne adoko ja-Rumi mana ka achulo pesa mang’eny!” Paulo to nonyise ni, “An to an ja-Rumi hie.”\nGikanyono joma ne dwaro chwade noa kuome, kendo jaduong’ lweny bende nodoko maluor kane ofwenyo ni en ja-Rumi.\nTo jaduong’ lweny ne dwaro ng’eyo malong’o gima omiyo jo-Yahudi donjo ni Paulo, omiyo kinyne nogolo chik mondo ogony nyororo mane otueyego. Eka noluongo jodolo madongo kod jokanyo duto mag bura maduong’ mar jo-Yahudi mondo ochokre, mi nokawo Paulo otero e nyimgi.\nTich Joote 22:1\nTich Joote 22:2\nTich Joote 22:3\nTich Joote 22:5\nTich Joote 22:6\nTich Joote 22:7\nTich Joote 22:8\nTich Joote 22:9\nTich Joote 22:10\nTich Joote 22:11\nTich Joote 22:12\nTich Joote 22:13\nTich Joote 22:14\nTich Joote 22:15\nTich Joote 22:17\nTich Joote 22:18\nTich Joote 22:19\nTich Joote 22:20\nTich Joote 22:21\nTich Joote 22:22\nTich Joote 22:23\nTich Joote 22:24\nTich Joote 22:25\nTich Joote 22:26\nTich Joote 22:27\nTich Joote 22:28\nTich Joote 22:29\nTich Joote 22:30


Mercy Okuto – Sky Fm\nAuthor: Mercy Okuto\nSirikal nigi chenro mar chiwo hola ne johala maduoko mayot\nSirikal mapachoka koro nigi chenro mar chiwo hola miduoko gi omenda mabalang’ mayot ne ojende, jomamine kaachiel kod jogoo man kod ng’ol mopogore opogore. Eparonoero mochwal koro dwaroni hola mibiro chiwo iduoko gi atamalo 6 maen nus mar atamalo ma bengi mathurkaeni kawo. Wach makamaeni koro nyalo miyo kweth makoro igeto mag johala matindo nyalo […]\njodito eriwruog siasa mar jubilee opogore eparo mar siasa .\nKweth jotelo mawuokie riwruog siasa mar Jubilee opogore eparo kotenore kod wach kisera mar ombulu mitimo mohiw kod jalup ker William Ruto elaro kom ker eyiero maduong’ mahik gana 2022. Kweth jotelo adek kama oting’o Kipchumba Murkomen maen jatend kweth mathoth eod bura mar senate ,jaod bura ma Kikuyu migosi Kimani Ichung’wah oguenyore eparo gi […]\njago moro maja higni 63 ondhi kod obila gi keth mar bembo.\nObila eboma ma Kakamega ondhiyo jago moro maja higni 63 gi ketho mar bambo nyathi matin majahigni 5 . Wachoreni jagono osetimo bembo ne nyathino ndalo ariyo moluwore kowuonde gi sweet kod kek kapok otimone tim makoch makamano. Kane oloso ewchni, dagi nyathino moyang nyinge kaka Jane Mboi wachoni ne ofuenyo wachni kanyathino noneno kaok […]\nringre rawera maja nys mane otho eyao itimone nonro.\nObila eboma ma Naivasha dhi nyime gi timo nonro ewi thoo mar achiel kuom rawera maja Nys moyud ringre ei dam moto machiegni gi kama gitimoe tiegruok margi. Ringre rawera majahigni 25 moyang nyinge kaka Kevin Majimbo ne oyudi kalewore ewi pii mar damno chieng’ jumapil mar jumani but kar ohala moro mong’ere ni Karati […]\nKwan Oganda maduoko returns omedore higani\nOganda jokenya madirom million 1.3 oseduoko/osechwalo returns mag gi ne duol mochungne choko ushuru pachoka Kenya Revenue Authority,KRA, motelone odiochieng mogik mar timo kamano kata deadline. Ler mogol kod duol onogo oyangoni medruok mag oganda machwalo returns mag gi neno kipimo ekind dwee mar 1 nyaka 4 higa mokalo oganda madirom alufu 400 notimo kamano. […]\nOjende kod oganda onyis mondo ojiwu paro mar LREB\nKwayo makende koro dhine county assemblies duto mantiere ealuora mag nam ataro mar Nam Lolwe okwaa mondo ojiwu paro mar kalo twak eute bura ma gi kotenore gi lek ma Lake Region Bloc mabiro chwalo dongruok makare ne jopiny. Kanochiwo ler mar wachni migosi Abala Wanga maen jataa tije maduong ma LREB oyangoni counties 14 […]\nKawo asoya eloso Birth Certificate omiyo otwee nyamiyo moro\nDoho makedo kod weche mibadhi eboma ma Nairobi ong’ado buch twech ejela ne miyo moro ma hike nitie edire bang yude kod keth mar kawo asoya maromo 2500. Miyono manyinge Justine Mazela ne ochiki ni ochul fai mar omenda maromo 500,000 kata twech ejela kuom higni 2, enyim jang’ad buche migosi Douglas Agoti, oyudoreni Mikai […]\nJogo machano yawo yewni nyaka bedgi leses mopuodhi\nPinyo owacho kokalo eduol mar Water Resources Authority koroni tochako chenro mar rango kendo etielo machielo chano chenro mag chiwo leses ne jok mayawo yewni gi giwegiepuothegi. Duolnoewro geto tayo okang’ onogo mar rucho oko cases mag yewni manoger ajuotha kendo nyalo kelo masira kagimuomo. Eote makende manochwal ne ute fwambo, okang’ ogogo koro okawu […]\nOganda mawuok epinje maoko matiyo pachoka ochik mondo obedgi permit\nChik mager koro ogol ne oganda matiyo thurka mawuok epinje maoko mondo obedgi oboke mopuodhi/work permit mayienegi mondo gitii pachoka kaokamano to gidar gidog thuchegi. Maen chik mogol kod apisi mar migao mar arita kwee maiye motelie gi Laktar Fred Matiang’i manyolero wachni odiochieng’ manyoro kakoro omigi mana ndalo 60 kende mondo gitim kamano. Ler […]\nOd bura ma Kisumu odhi e yueyo e chiwo thuolo ne romo mar CAF\nBy Jowi Raymond. Od bura ma kisumu ochungo chenro mage mag twak kuom thuolo machuok (Adjournment) mondo omi thuolo jo od bura go mar dhi yuoro e romo makelo kanyakla MCAs duto thurkae (County Assembly Forum CAF) ma ochan bago e kaunti ma Mombasa kochakore tarik 21 nyaka 25. Kane otwak e od bura e […]\nWuowi maja higni 15 owito ngimane\nOganda joKenya osir lipot mar BBI\nTii maber kod omenda\nSchool broken into and night guard abducted in Alego/Usonga\nNyaka ne mak achich mane oyudi


Nehemia 9 - Holy Bible [Luo Bible 2020] - (Neh 9)\nE odiechiengʼ mar piero ariyo gangʼwen mar dweno, jo-Israel nochokore kanyakla, ka gitweyo chiemo kendo ka girwako pien gugru ka gibuko wiyegi gi buru.\nJogo ma jo-Israel hie nopogore moa kuom jopinje mamoko. Negichungʼ ma gihulo richogi kod timbe mag anjawo mag kweregi.\nNegichungʼ kanyo kendo ne gisomo Kitabu mar Chik mar Jehova Nyasaye ma Nyasachgi kuom seche adek, kendo ne gihulo richogi ka gipako Jehova Nyasaye ma Nyasachgi kuom seche adek mamoko.\nJo-Lawi mane ochungʼ e raidhi kaywak matek ni Jehova Nyasaye ma Nyasachgi ne gin, Jeshua, Bani, Kadmiel, Shebania, Buni, Sherebia, Bani kod Kenani.\nTo jo-Lawi kaka, Jeshua, Kadmiel, Bani, Hashabneya, Sherebia, Hodia, Shebania kod Pethahia nowacho niya, “Chungʼuru malo mondo upak Jehova Nyasaye ma Nyasachu mantiere mochwere manyaka chiengʼ.” “Ogwedh nyingi man-gi duongʼ, kendo mad tingʼe malo moloyo gweth kod pak duto.\nIn kende e Jehova Nyasaye. Ne ichweyo polo nyaka polo man malo mogik, to gi gik moko duto manie iye, gi piny to gi gik moko duto man kuome, nembe kod gik moko duto manie igi. Ichiwo ngima ne gik moko duto, kendo jopolo pakoi.\n“In e Jehova Nyasaye, mane oyiero Abram mi igole oa Ur mar jo-Kaldea bangʼe imiye nying ni Ibrahim.\nNe iyudo ka en ngʼat ma ja-adiera e nyimi, kendo ne iloso kode singruok ni inimi nyikwaye piny jo-Kanaan, jo-Hiti, jo-Amor, jo-Perizi, jo-Jebus, kod jo-Girgash. Iserito singruok marino nikech in ja-ratiro.\n“Ne ineno kaka kwerewa nosandore e piny Misri; kendo ne iwinjo ywakgi kane gichopo e Nam Makwar.\nNe ioro ranyisi mag honni kod gik miwuoro ne Farao, kendo kuom jotende duto kod jopinyni duto, nimar ne ingʼeyo kaka jo-Misri ne tiyo jowa githuon. Ne iloso nyingi, ma pod en kamano nyaka chil kawuono.\nNe ibaro nam makwar ka gineno, mondo ne mi gikal kama otwo, makmana jogo mane lawogi ne inyumo e bwo nam, mana kaka kidi modir e ataro mar pi.\nGodiechiengʼ ne itelonegi gi bor polo, to gotieno to ne itelonegi gi mach makakni mondo omigi ler e wangʼ yo kama ne giwuothoe.\n“Ne ilor e Got Sinai; mane iwuoyo kodgi gie polo. Ne imiyogi puonj kod chike makare kendo madiera kendo ne imiyogi puonj maber.\nNe imiyo gingʼeyo Sabato-ni maler mi imiyogi chike, kod buche kokalo kuom jatichni Musa.\nKa kech ne kayogi to ne imiyogi makati koa e polo kendo ka riyo noloyogi to ne ikelo pi koa e kor lwanda; bende ne inyisogi mondo gidhi gikaw pinyno mane isesingo kikwongʼori ni ibiro miyogi.\n“To kwerewa, nobedo jongʼayi kendo joma tokgi tek, mine ok giluoro chikegi.\nOmiyo ne ok ijwangʼogi kata obedo nine gitimo timbe mag anjawo, ka giloso kido mar nyaroya mi giwacho niya, ‘Ma en nyasachu, mane ogolou e piny Misri.’\n“Nikech ngʼwono mari mathoth ne ok ijwangʼogi e thim. Godiechiengʼ, bor polo nodhi nyime ka telonegi e yo, to gotieno mach makakni nomedo menyonegi kama giluwo.\nNe ichiwo Roho mari maber mondo opuonjgi. Ne ok ituonogi manna, kendo ne imiyogi pi kuom riyo mane oloyogi.\nNe iritogi e thim kuom higni piero angʼwen; onge gimoro amora mane gionge godo, lepgi ne ok oti kata tiendegi bende ne ok okuot.\n“Ne imiyogi loyo pinyruodhi kod ogendini, mi ipogogi nyaka kuonde motimo ongoro. Negikawo piny Sihon ma ruodh Heshbon kod piny Og ma ruodh Bashan.\nNe imiyo yawuotgi obedo mangʼeny ka sulwe manie lwasi, mi ikelogi nyaka e piny mane isingone kweregi mondo odhiye kendo okaw.\nYawuotgi nodonjo mi gikawo pinyno. Niloyonegi jo-Kanaan, mane odak e pinyno; ne ichiwonegi jo-Kanaan, kaachiel gi ruodhi mag-gi gi jopinyno, mondo gitimgi kaka bernegi.\nNegikawo mier madongo mochiel motegno gohinga kod lowo mamiyo; bende negikawo udi mopongʼ gi gik mangʼeny mabeyo, sokni mane osekuny, puothe mzabibu, gi mag zeituni kod yiende mag olembe mangʼeny. Negichiemo ma giyiengʼ kendo negibedo gi mor mogundho; negiil kuom berni maduongʼ mane itimonegi.\n“Kata kamano negibedo maonge luor mi gingʼanyoni; kendo wigi nowil kod chikeni. Neginego jonabi magi; mane osebedo ka puonjogi mondo gidwog iri; negitimo timbe maricho miwuoro.\nOmiyo ne ichiwogi e lwet wasikgi, mane omiyogi tingʼ mapek. To kane tingʼ mapek oromogi ne giywakni. Ne iwinjogi koa e polo, kendo gi ngʼwononi mogundho ne imiyogi jokony, mane oresogi giaye lwet wasikgi.\n“To apoya nono kane giseyudo yweyo, negitimo gima ok owinjore e nyim wangʼi. Bangʼe ne ijwangʼogi e lwet wasikgi mondo omi wasikgigo obed ruodhgi. To kane gichak giywakni kendo ne iwinjogi ka in e polo, to e ngʼwononi mogundho ne iresogi kuom kinde ka kinde.\n“Ne isiemogi mondo gidwog kuom chikni, to negibedo jongʼayi kendo ma ok oluoro chikeni. Negitimo richo kuom chayo puonj magi, maka ngʼato orito to kelone ngima. Negilokore giweyi ka tokgi tek ta mi ok girito chikeni.\nKuom higni mangʼeny ne ihori kodgi. Kuom Roho mari ne ipuonjori kodgi kokalo kuom jonabi magi. Kata kamano, ne ok gichiko itgi malongʼo, omiyo ne ichiwogi ne joma ok jo-Yahudi.\nTo e ngʼwono mari makende ne ok itiekogi chuth bende ne ok ijwangʼogi, nikech in Nyasaye ma jangʼwono kendo makecho joge.\n“Emomiyo koro sani, yaye Nyasachwa, in e Nyasaye maduongʼ, Nyasaye nyakalaga kendo Nyasaye Maratego bende in e Nyasaye marito singruokne mar hera. Kik ikaw chandruok mwanenogi mayot; chandruokgi osebiro kuomwa, kuom ruodhi magwa kod jotendwa, kuom jodolo magwa kod jonabi, kuom kwerewa kod jogi duto, kochakore ndalo loch mag ruodhi jo-Asuria nyaka kawuono.\nKuom mago duto mosetimorenwa, isebedo jangʼad bura makare; isebedo ja-adiera, ka wan ne watimo marach.\nRuodhi magwa, jotendwa, jodolo mawa kod kwerewa ne ok oluwo chikni; ne ok gichiko itgi ne puonj magi kata siem mane imiyogi.\nKata ndalo mane pod gin e bwo loch ruodhigi giwegi, kane pod gichamo mwandu mogundho mane imiyogi kendo gidak e piny malach kendo momewo mane ipogonegi, ne ok gitini bende ne ok giweyo timbegi maricho.\n“To koro wan wasumbini e piny mane imiyo kwerewa mondo omi gicham olembe moa kanyo kod gik moko mabeyo monyago.\nGik moko ma pinywani nyago dhi mana ne ruodhi miketo mondo otiwa nikech richowa. Gin gi teko kuom dendwa kendo gitimo mana gima gihero ni jambwa, to wan, to wan gi midhiero miwuoro.\n“Kuom magi duto, waketo winjruok motweyowa, kwandiko wechegi piny, kendo jotendwa, gi jo-Lawi mawa kod jodolo mawa keto lwetgi kaka joneno.”


admin – Page 7 – Sky Fm\nBy Moses Omollo Nyathi moro ma wuowi maja higni 15 ne owito ngimane e thuolo ma nyawadgi mane gingodo maja higni 14 to ne otony kendo oyudo hinyruok bang kane otuomgi kod lorry moro mane iriembo matek e gwenge mag ogwedhi e sub-county ma suna east e county ma Migori. Pastor William okoth ma en […]\nBy Moses Telloh Senator ma Migori migosi Ochilo Ayacko onyiso oganda jo Kuria mondo kik yie wuodgi kod jok moko mondo giping BBI nikech dwachgi mar ne bedo kod County margi ok oket e tim ka okono jokuria ni BBI otingo ber mathoth ne oganda duto e pachoka. Migosi Ochilo mane loso kod jofwambo ne […]\nBy Moses Omollo Jodongo mawuok e sub-county ma rongo ma osebedo ka chamo omenda mag jodonjo (inua jammi fund) onyisi mondo oneni otiyo maber kod omendago e thuolo ma giseko yudogi e yor neno ni ngimagi ma pile odhi nyime kaka pile. Mano en kaluwore kod Social officer ma rongo migosi Elija Mwita mane onyiso […]\nBy Alseba Akinyi Investigations have been launched into an incident where suspected thugs broke into the administration block at Rambo primary school in Alego/Usonga sub-county before abducting the watchman last night. According to the school’s head teacher Mr. Chrisphine Akelo, the incident was discovered in the morning when they reported to school only to find […]\nBy Moses Omollo Familia moro ma wuok e gwenge mag siling ei suna east Sub-county koroni to owuok oko kendo manyo ratich nyathigi ma nyaka maja class 10(form two) ma somo e skund nyiri ma kadika e county ma migori ma wachore ni ne olal chieng Tarik 12/11/2020 to ne oduog oyudi ka opandi eod […]\nJochiw thieth ma Siaya koro ywak kagibandho osachgi maoseleo kuom dweche 7\nJochiw thieth maneondik kokalo kuom chendro Mar piny owacho Mar Universal Health Coverage e county ma Siaya koro ywak kagibandho osachgi maoseleo kuom dweche 7 Jochiw thietgoeko ka otelnegi kod Migosi Isaac Onyango ywakni koro gikadhe ngima matek mokalo nimar okginyal kata chulo udi kaluore Ni pok giyudo osara nyakane might barua mar tich dwe […]\nDwaro mondo lipod mar BBI otud machiegni eyor nenoni chendrono ochopo kare\nBy : Alseba Akinyi Apisa mag Odm e sub county ma Bondo onyiso dwaro mondomi jogo maneoyier e kamati madhitelone choko mar seyi ewi lipodno mar BBI mondomi otudre kodgi machiegni eyor nenoni chendrono ochopo kare.Kaotelnegi kod jakom Mar duond burano e sub county ma Bondo Migosi William Jura, gin emaginyalo chopone oganda mantie e […]\nAnglican mawuok Regea koro ong’ado Mar wuok e Diocese ma Maseno\nBy : Alseba Akinyi Jokristus mag Anglican mawuok e Archdeaconry ma Regea e sub county ma Gem koro ong’ado Mar wuok e Diocese ma Maseno. Ka otelnegi kod Venerable Paul Amonge Okinyo, jokristus go maosebedo kasando mondomi gipogre kendo gilos Diocese manyien ma iluongoni ACK Diocese of Maseno Central ne oleroni ondamo manegikao mar pogoreno […]\nPolice in Mbita sub County Homa- Bay County are investigating the cause of death of a 23 years old man whose decomposing body was found in a thicket at Ogongo Tir village, Ogongo Sub Location after he went missing about two weeks ago. The decomposing body of Fred Omondi was found hanging on a rope […]\nJopuonjre mag Ngiya ariyo ogamo midhusi Mar Corona\nBy : Alseba Akinyi Kaluore kod director Mar somo e County ma Siaya Migosi Joseph Wamocho, jopuonjre ariyo maneogamo midhusi Mar Corona go oseket kar kendgi e kar of thieth ma Siaya County Refferal hospital . Bende oluoni jopuonjre go nigi ranyisi maokger ahinya mar midhusino kakoro oseketgi ebwo thieth kaachiel kod arita makare. E […]


2 Timotheo 2 - Holy Bible [Luo Bible 2015] - (2Tim 2)\nYie mondo osandi kodwa kaka jalweny maber mar Kristo Yesu.\nJalweny maber ok dwar mondo oduodre gi weche mag dala, nimar odwaro bedo malong’o ni jal mane ondike.\nJapur motiyo matek bende ema onego kuong yud pokne kuom cham moka.\nPar gima awachoni, kendo Ruoth nokonyi ng’eyo tiend weche duto.\nPar ni Wach Maber ma alando en wach Yesu Kristo, ma nyakwar Daudi, mane ochier oa kuom joma otho.\nWach Maberno ema omiyo isanda kendo itueya gi nyororo ka ng’at motimo gik maricho. To wach Nyasaye ok nyal tue!\nNitie wach moro maradier mawacho niya, “Ka wasetho gi Kristo, to wanabed mangima kode bende.\nKa watimo kinda to wanalochi kode bende, to ka wakwede, to en bende nokwedwa.\nKata ka wan ok wabedo joadiera, en to pod en mana jaadiera, nikech ok onyal loko kite.”\nNyaka ibed kiparo ni ji wechego, kendo chikgi matek e nyim Nyasaye, ni kik gimin wach, nimar timo kamano ok kony gimoro kata matin to kelo mana kethruok ni joma winjo.\nTo bed mabor gi weche manono mag oyuma, nikech joma ohero weche ma kamago medo mana bedo mabor gi Nyasaye,\nkendo gik ma gipuonjo chalo mana gi adhola manyamore.\nGisebayo yor adiera, ka giwacho ni ndalo chier osekadho, mi giketho yie mar jomoko.\nTo Nyasaye oseketo mise motegno mochung’ kogurore, kendo ondikie niya, “Ng’ato ka ng’ato mahulo nying Ruoth nyaka pogre gi richo.”\nOng’ere ni e ot moro amora maduong’ nitie agulini mopogore opogore, ma moko olos gi dhahabu kata fedha, to moko bende olos gi bao kata lowo. Mokwongo itiyogo tije mogen, to mokogo itiyogo tich aticha.\nBed mabor gi mbekni mofuwo maonge rieko, king’eyo ni gikelo miero.\nJatich Ruoth ok owinjore bed makwiny, to onego obed ng’ama ng’won gi ji duto, kendo obed japuonj molony, mahore mos,\nkendo marieyo joma dagi wachne gi muolo. Kamoro dipo ka Nyasaye nyalo miyo chunygi lokre mondo ging’e adiera,\nkendo giyud rieko, mi gitony gia e obadho mar Satan, mosemakogi mondo gitim dwarone.


1 Ruodhi 15 - Holy Bible [Luo Bible 2020] - (1Ru 15)\n1 Ruodhi 15\nE higa mar apar gaboro mar loch Jeroboam wuod Nebat, Abija nobedo ruodh Juda,\nkendo norito piny kuom higni adek kodak Jerusalem. Min mare ne nyinge Maaka nyar Abishalom.\nNotimo richo duto mane wuon otimo kendo chunye ne ok ochiwore chuth ni Jehova Nyasaye ma Nyasache, kaka chuny Daudi kwargi ne en.\nTo kata kamano nikech Daudi, Jehova Nyasaye ma Nyasache nomiye taya Jerusalem koyiero wuode mondo okaw lochne kendo oket Jerusalem obed motegno.\nNikech Daudi notimo gima kare e nyim Jehova Nyasaye kendo ne ok oweyo ma ok omako chik Jehova Nyasaye moro amora e ndalo ngimane duto makmana e wach Uria ja-Hiti.\nLweny ne nitie e kind Rehoboam gi Jeroboam e kinde duto mar ngima Abija.\nTo timbe mamoko mag loch Abija kaachiel gi gik moko duto mane otimo, donge ondikgi e kitepe mag weche mag ndalo mar ruodhi mag Juda? Ne nitie lweny e kind Abija kod Jeroboam.\nKendo Abija notho kaka kwerene kendo noyike e Dala Maduongʼ mar Daudi. Asa wuode nobedo ruoth kare.\nE higa mar piero ariyo mar loch Jeroboam ruodh Israel, Asa nobedo ruodh Juda,\nkendo nobedo ruoth Jerusalem kuom higni piero angʼwen gachiel. Dagi niluongo ni Maaka nyar Abishalom.\nAsa notimo gima kare e nyim Jehova Nyasaye mana kaka Daudi wuon mare notimo.\nNoriembo chwo ma jochode mag kuonde lemo modarogi e pinye kendo noketho nyiseche manono mane kweregi oloso.\nBende nogolo dagi ma Maaka e kome mane entie kaka min ruoth nikech noloso sirni milamo mar Ashera. Asa nongʼado yien-no mowangʼe e holo mar Kidron.\nKata obedo ni Asa ne ok oketho kuonde motingʼore malo mag lemo, chunye nochiwore chutho ni Jehova Nyasaye ndalo duto mag ngimane.\nNokelo gige dhahabu gi fedha kod mula e hekalu mar Jehova Nyasaye ma en owuon gi wuon mare nosepwodho.\nNe nitie lweny e kind Asa kod Baasha ruodh Israel ndalo duto mag lochgi.\nBaasha ruodh Israel nodhi kedo kod Juda kendo nochielo Rama motegno mondo ogengʼ ni ngʼato angʼata kik wuogi kata donji e piny Asa ruodh Juda.\nEka Asa nokawo fedha gi dhahabu duto mane odongʼ e ute keno mag hekalu mar Jehova Nyasaye gi mago mag ode. Nomiyogi jodonge mi oorogi ir Ben-Hadad wuod Tabrimon ma wuod Hezion ruodh Aram manodak Damaski.\nNowachone niya, “Winjruok mondo obedie kindi koda, mana kaka nobedo e kind wuonwa gi wuonu. Aoroni mich mag fedha gi dhahabu, koro keth winjruok mantie e kindi gi Baasha ruodh Israel mondo mi owe kedo koda.”\nBen-Hadad noyie gi ruoth Asa kendo nooro jotende mag lweny mondo omonj mier matindo mag Israel. Noloyo Ijon gi Dan gi Abel Beth Maaka kod Kinereth duto kaachiel gi Naftali.\nKane Baasha owinjo mano, nochungo gero Rama modok Tirza.\nEka ruoth Asa nochiwo chik ni Juda duto maonge ngʼato angʼata mane owe oko, negikawo kite duto kod yiende mane Baasha osebedo katiyogo Rama kendo notiyo kodgi kanyo. Asa notiyo kodgi kuom gero Geba e piny Benjamin kod Mizpa bende.\nWeche mamoko duto mag loch Asa, gi lochne, gi gigo duto mane otimo gi mier duto mane ogero donge ondikgi e kitepe mag ruodhi mag Juda? Kata kamano ka hike noseniangʼ tiende nobedo gituo.\nEka Asa noyweyo gi kwerene kendo noyike kodgi e dala Daudi wuon mare. Kendo Jehoshafat wuode nobedo ruoth kare.\nNadab wuod Jeroboam nobedo ruoth mar Israel e higa mar ariyo mar loch Asa ruodh Juda, kendo nobedo ruodh Israel kuom higni ariyo.\nNotimo richo e nyim Jehova Nyasaye, kowuotho e yor wuon mare kod richone mane omiyo Israel otimo.\nBaasha wuod Ahija ja-dhood Isakar nomonje mi nogoye monege e Gibethon e dala jo-Filistia ka Nadab kod jo-Israel duto ne dwaro monjo dalano.\nBaasha nonego Nadab e higa mar adek mar loch Asa ruodh Juda, kendo nokaw lochne kaka ruoth.\nMapiyo piyo kochako locho, nonego jood Jeroboam duto. Ne ok oweyo ni Jeroboam kata ngʼato achiel mayweyo to notiekogi kaluwore gi wach Jehova Nyasaye mane omiyo jatichne Ahija ja-Shilo;\nnikech richo mane Jeroboam otimo kendo mane omiyo Israel otimo, kendo nikech nomiyo Jehova Nyasaye Nyasach Israel obedo gi mirima.\nTo kuom mamoko mag loch Nadab kaachiel gi timbene duto donge ondiki e kitepe mag ruodhi mag Israel?\nE higa mar adek mar loch Asa ruodh Juda, Baasha wuod Ahija nodoko ruoth kuom Israel duto e Tirza kendo nobedo ruoth kuom higni piero ariyo gangʼwen.\nNotimo richo e nyim Jehova Nyasaye, kowuotho e yore mag Jeroboam kod richone mane omiyo Israel otimo.\n1 Ruodhi 15:1\n1 Ruodhi 15:2\n1 Ruodhi 15:3\n1 Ruodhi 15:4\n1 Ruodhi 15:5\n1 Ruodhi 15:6\n1 Ruodhi 15:7\n1 Ruodhi 15:8\n1 Ruodhi 15:9\n1 Ruodhi 15:10\n1 Ruodhi 15:11\n1 Ruodhi 15:12\n1 Ruodhi 15:13\n1 Ruodhi 15:14\n1 Ruodhi 15:15\n1 Ruodhi 15:16\n1 Ruodhi 15:17\n1 Ruodhi 15:18\n1 Ruodhi 15:19\n1 Ruodhi 15:20\n1 Ruodhi 15:21\n1 Ruodhi 15:22\n1 Ruodhi 15:23\n1 Ruodhi 15:24\n1 Ruodhi 15:25\n1 Ruodhi 15:26\n1 Ruodhi 15:27\n1 Ruodhi 15:28\n1 Ruodhi 15:29\n1 Ruodhi 15:30\n1 Ruodhi 15:31\n1 Ruodhi 15:32\n1 Ruodhi 15:33\n1 Ruodhi 15:34


MIGAWO MAR APAR G’ADEK\nHONNI MANE OTIMARE EI LUO NDALO MACHON\nOMBARE OKWANYO NYAKO EI MGONDHO\nChon gilala ne nitie ng’at moro miluongoni Ombare, nodak Gwasi e ndalono noyudo jo-Wagire emane odak kanyo, sani gidak Tanzania. Jo-Wagire gin joka-Girango ma wuod Kombe.\nChieng’ moro achiel Ombare nodhi lupo g’osadhi mane giywayo godo mgondho e dho nam kuom mako rech (okoko, sire, seu, kamongo, mumi, okunga, ngege, ningu, fwani, nyawino kod ma moko), kane omondo g’okinyi mang’ich kapok odonjo ei nam to oyudo nyako ei mgondho mane oguro, to luoro nomake kata kamano nyakono nowuoyo kode (mano notimore mana kaka jago mane jaduong’ *Podho oywayo e nam Edward chande), kendo nonyise ni kik iringa an dhano kawa itera dala pi oola gi ng’ich.\nKa nochopo dala to dhakono nonyiseni; “kaka isekela dalaka koro kawuono an chiegi”. Dhakoni ne onge nyinge omiyo nomiye nying’ ni Adikinyi Nyamgondho chi Ombare, noluonge kamano nikech noyude gokinyi ma huyu huyu (osira wende), ka sani to inyalo chakeni Ogweno, Amondi kata Akinyi.\nTo nikech lep matinde gwenyore omiyo nying’ nyalo pogore. Kata kamano oganda mang’eny ok ong’eyo nying’no githoro luongeni Nyamgondho wuod Ombare mano ok nyinge madiera. Kata jo-Gwasi wegi ok ong’eyo tiend ngeroni maler nimar ne gibiro achien ka jo-Wagire osedar.\nHono ma notimore chalo kama; Ombare ne en jachan kata dhako noonge godo omiyo onge ng’ama ne nyalo kata rwake. Adikinyi nokelo ne Ombare hawi e dalani kendo nobedo japith maduong’ ahinya.\nKaka mwandu ma ndalo machon ne yudore kuom pith mar jamni kod puothe; Ombare nodoko japith ma ratipo. Nobedo gi dhok, diek, rombe gwen kod gigo duto ma inyalo pidhi.\nNochako nyuomo mon moko kendo nogero dala maduong’ ahinya, nonyuomo mon auchiel kendo nonyuolo nyithindo mathoth ahinya. Nikech nobedo ng’at ma rahuma e ndalogo omiyo ruodhi ne nyalo luonge ka obag budho e gwenge mopogore opogore.\nChieng’ moro achiel noluonge budho loka machielo, kata kamano budho noyware sidang’ kane oduogo dala to dho-rangach noselor, notemo duong’o to onge ng’at mane odewo yawone mak mana Adikinyi. Chieng’ mar ariyo bende notimore kamano, chieng’ mar adek bende.\nKa gir kirage chieng’ mar ang’wen noyanyo Adikinyi kowachoni; “nito nyaka moro mane aywayo ei nam ni bende otamore yawona rangach?”. Wachno nowang’o I dhakoni omiyo kane ochung’ modhi oyawone rangach to kar kogwen nowuok oko kendo okawo ludhe mane obiro godo mochako duong’o dhoot ka dhoot, kowachoni; “Giga duto mane aa godo e nam oluw banga”.\nKachiel achiel dho rangach noyawore gigo duto mane nitie edala nochako wuok oko kaluwo bang’ Adikinyi kochomo dho nam. Ombare kane oneno kama to kiondko nogoye moparo mana ndalo mane en jachan chande, kata kamano onge gima nonyalo timo omiyo nohum nono, kendo nochako wuoth mos mos koluwo bang’ mwandune.\nBang’ seche manok Adikinyi nonyumore ei nam kendo gigo duto noluwo bang’e kachiel achiel, molal nono. Ombare ka nochopo e dho wath kamano nosiro tike gi luth mosiko kothal ka yien. Kendo nodoko yath maduong’ ahinya.\nKaka ung’eyoni hap Nyasaye biro dichiel kendo nyalo lal mana ka mil polo. Inyalo bedo ja-mwandu mapiny oluoro ahinya to chieng’ moro achiel to ipoka piny odong’ kodi K’Onyango Ja Nyahera mane mon ogoyo ngero e wend dodo. Jachan nyalo idho malo to jamwandu bende nyalo podho. Kik icha joweteni nikech in kod mwandu kendo kik wiyi wil gi chandruok mane iyudo kapok ibedogi mwandu.\nKa nochopo higa 1984 ja-Legio Maria moro nobiro odak etiend yadhno, ng’ato nowuonde ni ka otongo yadhno to obiro yudo teko, kuom hawi marach notong’o yadhno, nogore piny mosiro nam, kamane yadhno ogore pod chalo mana ng’at moriewore osiro pi.\nKata sani ka imule to ochwer remo, mano en hono mane Nyasaye oweyo e piny Luo, mondo obednwa kaka puonj moloyo ne yawa ma chuo mohero yanyo mondgi moloyo Nyasgogo (dhako moweyo chuore kato okendgi ng’at machielo), onge ng’at mong’eyo kama hawi nyalo wuokie, to ka hapi obedo maber iyude to kik icha ogandani.\nKaka aseganonu e migepe mokadho Nyasgogni osegero gwenge mathoth ahinya kaka; Biego min Onyango Rabala nodhi dala Chwanya, Jok onyuomo nyasgogo manonyuolo Wanjare kod Rachuonyo, Ondo nomiyo Wamlanda nyasgogo kendo ema ogero joka-Yanja.\nPile joluo ok ohero kendo dhako moyudo ich simba, to moloyo konyuolo nyathi ma wuoyi, nyathino iluongoni; Kimirwa, to kata kamano ei Luo mangima nyithindo monyuol gi nyasgogo ema osebedo kod hawi moloyo kata mago monyuol eyo makare.\nOmiyo ma en puonj ne joluo duto ni dhako en dhako kata oti kata otin, to nyaka miye luor, hawi ok ong’ere kuma oaye, inyalo yude dichiel kendo ochako olal ka diemo wang’.\nKata in gi an ma somo wechegi ere adiera ma inyalo nyisani in wuonu en ng’a? Miyo ema ong’eyo wuoro madiera. Kata mana Yesu wuod Maria nodak gi Josef kaka wuon to ne en kimirwa nimar nomak ichne e simba, mano emane omiyo Josef nomindni kod keny kata kamano nokawo Maria kaka chiege, mano ne ok omono Yesu bedo Ruodh Piny ngima.\nKadok chien jago ma notong’o yath e dho wath kamane hond Ombare otimore chande notho bang’ ndalo adek. Mano e hono mane Adikinyi otimo. Obong’o Nyakalaga mondo oritu ndalo duto. Ngwono kod kwe mar Kwere obed kodu uduto.\nSimbi ne en ruodh jo-Kakseru mane odak but Kendu Bay, ei Karachuonyo. Adikinyi nochako otuch e dalano noyudo koth chwe to jodongo bende ne madho kong’o e siwandha mar wuon dala, ka nochopo to owuoyo gi jodongo kopenjoni, “adinjo e dalani”, to jodongo noriembo mana kaka ing’eyoni bang’ kongo oyugno.\nNochako wuoth kochomo simba mwalo, nodonjo e od dhako moro mane nigi nyathi matin. Dhakono norwake to nonyiseni, “dhi mondo iluong’ chuori”. Ka nodhi to jogo noriembe ka nyiseni, “ koso bin dhako moti ma korka wariembo chande ema luonga?, nyiseni adagi, kendo owuog odhi kuma odhiye”.\nKa noddok to dhakono ochako oore ka nyiseni, “dog inyis chuori ni aluonge”. Kuom hawi marach dhako cha nodok kaywak, nimar chuore nopado lembe kendo oriembe. Ka nodo to Adikinyi nonyiseni, “kaw nyathini wa wuog ok edalani, dalani oserumo.”\nKaka ne gichako wuoth to bang’ ondamo matin to Adikinyi onyiseni, “ lokri ing’i chien”. Noneno ka dala chande osepodho kendo ji otho orumo, ma en kod nyathine kende emane okuo. Mae chal kod hond Noah mane otimore kane ji otamore winjo wach Nyasaye. Noah kod ogandane kende emane okuo, Kambes ne yie oweyo nimar wiye netek, mana kaka dichuo mane opado chiege chande.\nTo Adikinyi nowuok gi dhako chande modhigo nyaka loka masawa but Lwanda K’Otiato e kind Luo kod Abaluyia, machiegni gi Maseno. Ndalogo oyudo ka jo-Kano (joka-Dibo, dhoot matin iluongoni Kamget) emane pod odak kanyo.\nKane dhakoni odonjo dala jaduong’ moro moti to norwake kendo nonyiso jaduong’no ni, “anto ok inyal loka chiegi, dhakoni ema amiyi to nyathini ema biro gero kari.”\nNyathino noyudo gweth kendo noluongeni Nganyi mano e bilo mar koth ei Luo mangima maka koth otamore chwe to itimone misango kat kidwa bar koth to itimone misango.\nNyaka sani hond Adikinyi koro ose fwenyore kuonde adek; mokwongo edho wath Gwasi, mar ariyo Simbi Nyaima, mar adek Lwanda K’Otiato. Hond Adikinyi ema chalo hond Maria mane obedo min jawar nimar ei Luo yudore ni en bende emane ochalo kaka min Ondeto wuod Obimbo.\nSani dinde opong’o piny; kuom ranyisi ei Kenya kende nitie dinde madirom mia abich gi dire, to duto wachoni gilamo mana Nyasaye achiel, kata kamano ok giyiere e kindgi giwegi, moro ka moro dwaroni en ema mondo ji olemie; ei Luo nitie dinde kaka: Oliko Nyamolo kata din jok-Opere (Katholik), Adwen kata din jo-kode (SDA), Hera, Apende (pendekosti), Roho maler, Roho mowar, Roho sulwe, Roho musalaba, Roho Israel, Legio Maria, apothtolik (apostolic), Duond warruok, Koptik, Pawa (power of Jesus around the world) kod ma moko.\nKadiponi Nyasaye achiel ema walamo to ere gima omiyo dinde opong’o piny? Din jarateng’ to kare en mane? Misungu nobiro gi din mondo oyud yo mayot mar loyo jarateng’ nimar kata sani jomoko osieko ni owargi kendo giluongoreni Ndugu gi Dada katika Yesu, kare moko to ndugu katika ang’o?\nHap Adikinyi minwa, mondo omedu muya mar dak aming’a kendo luoro chike kwere. Ngire Nyadenda mondo oritu ndalo duto. Ogonya wang’e ogothole yaw wang’wa mondo wane ler. Laktach lakteche mul nyithindi mojony kendo ma midekre oingo.\nLer mondo orieny ndalo duto!\n(Kuonde dolo madongo ei piny Luo)\nGOT GENG’A (GOT RAMOGI)\nNdalo machon kane jaduong’ Podho odonjo ei Kenya kod lange to kamane ochung’e kosiemo piny kendo oguroe ludhe ema iluongoni got Geng’a kama ogerie sikund nyiri miluongoni NG’IYA GIRLS’ HIGH SCHOOL.\nKanyo bende emane oike, koro kanyo chalo kaka rameny mar piny. Misango madongo itimo etie godno nyaka kawuono, mak mana loch nanga ema tinde miyo joluo weyo timbegi machon, mar ariyo, din jorachere bende omiyo ji olokore luwo mana timbe jorachere.\nKa wadok chien to onego wapenjre nito din en ang’o? Duoko mare yot ahinya din en ji man gi yie kuom gimoro achiel kendo mar ng’eyo Nyasaye kaka jachwech. Uparoni Nyasaya mane kwerewa lamo opogore gi Nyasach Misungu?\nJarachar nobiro gi din mondo otur godo oseke jarateng’ mondo math orum e siwandha; tiendeni mondo oyudgo yo mar loyo jarateng’. Ne gibiro gi gik moko ariyo; e lwete konchiel oting’o bunde to konchiel oting’o muma. Nitie gik mabeyo mane gikelo mak mana ketho chike joratenge ema rach.\nKuom mano kain nyathi jaluo adier to kik wiyi wil gi luo kitgi gi timbegi. Nyasach kwere mane ogolowa Babylon kendo otayowa nyaka got Geng’a biro miyi teko mar loyo jachien gi timbene duto.\nKenya en piny mane Nyasaye oikonwa, mana kaka jo-Israel bende nodak Misiri higni mang’eny e loch Farao to bang’e Nyasaye nomenyo negi piny nyaka gichopo Kanaan kama noiknegi mondo obed kaka pinygi, kata noyudoni jo-Palestina nodak kanyo, Nyasaye nomiyo jo-Israel teko mar loyo wasigu kendo mako lowo.\nJoluo bende kane ochopo Nyanza to noyudo ka mwache moko ose mako lowo, kuom teko Nyasach kwere ne waloyo lweny ma wayudo kar dak. Got Geng’a ochalo kaka got Sinai, nimar kanyo emane Nyasaye omiyoe jodongo teko mar mako piny.\nNyasach Kwere mondo otau ndalo duto!\nChon gilala kane piny omoko marach gi tuoche, masiche, wasigu kod ma moko to jodongo ne timo misango Kit Mikayi, michno luwo Nyakoyi kendo wuok Migingo e dier nam. Nyakoyi en bugo moro moringo ariwa e buo lowo, ok inyal nene gi wang’i mak mana jodolo madongo emane nyalo nene.\nKit Mikayi nitie ei Seme kidhiye to ibaro chiro Holo kichomo yo milambo en ondamo maromo mael achiel; oyangore maok inyal lal.\nKata kamano nitie gik moko adek ma nyaka jaluo ng’e; Odino, Kit Mikayi kod Migingo kaka Nyakoyi oriwogi kendo samoro amora mane ogol chiwo Kit Mikayi kata Odino to iwinjo ka Migingo mor kendo piny yieng’ni tiendeni Nyakalaga oyie gi chiwono. Nyakoyini bende ema oriwo Manga gi Magare nimar kinyumo gimoro Manga to otich e dho nam. Mago gin hond Nyasaye ma dhano ok nyal lero tiende ma winjre malong’o.\nEn aburu buru maduong’, sani bende sirikal temo gero dag mach (sitima) kanyo. Kidhiye to iluwo yo mowuok Katito kichomo Kendu Bay. Ibaro kind Kusa gi Harambee kichomo yo Miriu, sani bende ogerore marach rach.\nKichopo but aburu buruno to ibiro yudo ranyisi machalo kama; loka yo Kabondo nitie kombe mar kich gi lwanda moro mopedhore, gimoro bende nitie machalo olalo mong’ado aora nyaka loka machielo to e diere tir nitie bugo; bugono kata koth chwe ma nade to pi ok nyal donje, mano e bur Nyakoyi, kanyo emane igole chiwo (misango).\nKuonde dolo ma akwanogo kane igak to ok inyal donje, nimar masira nyalo yudo kendo muya marach maki. Tang’ oloyo dhi ajuoga kik iywag ang’e bang’e.\nKaka aseganonu malo kanyo mani achiel kuom hendh’ho madong’o ei Luo nikech hond dhako mane owuok ei mgondho.\nKane Adikinyi Nyamgondho chi Ombare osedok ei nam, to nochako otuch dala ruodh jo-Kakseru miluongoni Simbi. Jodongo noriembe omiyo nokelo masira maduong’ e dalano. Jogo duto mane metho kanyo notho pep mak mana dhako mane orwake kod nyathine kende emane okuo.\nBang’ ndalo moko buora nokawo dhakono gi nyathine nyaka lwanda K’Otiato nodonjo e dala jaduong’ moro to kuom hawi maber jaduong’no norwake. (inyalo somo wechego e migawo mosekadho)\nKa weche ok dhi maber ei Luo to jodongo dhi kwayi kwere mane onindo kanyo (Simbi Nyaima, Karachuonyo, Kendu Bay) mondo gi jog gi maricho mane gitimo mondo piny oyud kwe, nimar masira moko biro koa kuom kwere. Nyasaye ma jang’uono weyonwa marichowa ka wadende kendo wa kwaye nguono.\nKapok joluo nochopo Nyanza to nitie kuonde dolo moko ei Uganda gi Sudan, ji mang’eny ok oyangogi malong’o mano ema omiyo nyaka waler tiendgi. (Med somo wechego mwalo kanyo)\nGOT BURU BURU\nNitie lwanda e wi godno to kain nyakwar Ramogi ma ting’ ting’ to idonjo ei lwandano kendo ichiwo kwayoni ne kwerewa, to gima ikwayo to ibiro yudo. Ka jachien owuondi idhi kanyo ka igak to idong’ kuro maok iduogi, kata jamwa ok nyal donjo kanyo, en Hendh’ho maler.\nNitie lwanda kar liend dayo mang’ongo miluongoni Nyipir, ewi lwandano e kama ne yawuoyi piagoe tonge ka gidhi kedo gi wasigu. Omiyo ka wach moro omako nyakwar Ramogi moro amora kuom laro loch to odhi kanyo kendo okwayo Nyipir dawa mondo orese gi hap loch. Kain jamwa to kik item inyalo muorori gi kanyo mana ka diemo wang’.\nMa e Hendh’ho maduong’ moloyo gi duto, nimar kanyo emane jaduong’ Ramogi notimoe misango mondo ogandane oyud loch, kanyocha ochopo ndalo loch jarachar to giriembo ogandawa mane odong’ Sudan, nikech wachore ni lwanda mane itimoe misango ne nitie thidhiya moro ma ok rum, kendo kane oketie misango to lal nono.\nPigno noyud ni en mula moro miluongo gi dho wasungu ni “Uranium”, mano ema omiyo piny owacho otamo Ngarang’, nimar mano ema oting’o mwandu mar pinyno, kendo mano nyalo miyo oyud loch mar oganda jo-Sudan ma milambo.\nRevised: 16 Aug 2004 16:07:51 +0200 .


2 Ruodhi 6 - Holy Bible [Luo Bible 2020] - (2Ru 6)\n2 Ruodhi 6\nKanyakla mar jonabi nowachone Elisha niya, “Neye, kaka kama wadakie kodini tin.\nWadhiuru Jordan mondo ngʼato ka ngʼato otongʼ yien kendo wagergo kama waduto wanyalo dakie.” Nowachonegi niya, “Dhiuru.”\nEka achiel kuom jonabi nowachone Elisha niya, “Donge ber idhi kodwa?” Elisha nodwoke niya, “Abiro dhi kodu.”\nKuom mano nodhi kodgi. Negidhi Jordan ma gichako tongʼo yien.\nTo kane achiel kuomgi ne tongʼo yien, leye nolwar e pi. Noywak niya, “Yaye ruodha, korka ne en le mokwa!”\nNgʼat Nyasaye nopenje niya, Ne olwar gi kanye? Kane onyise kama ne olwarie, Elisha nongʼado luth, monyume kanyo kendo wi le nolewore.\nEka nowachone niya, “Kawe.” Eka ngʼatno norieyo lwete mokawe.\nRuoth Aram nenie e lweny gi jo-Israel. Bangʼ kane osewinjore gi jodonge, nowacho niya, “Abiro goyo kambina kama chalo kama.”\nNgʼat Nyasaye nooro wach ne ruodh Israel kama: “Bed motangʼ kikalo kanyo nikech jo-Aram dhi buto kuno.”\nOmiyo ruodh Israel nokalo kanyo kotangʼ kaluwore gi wach mane ngʼat Nyasaye onyise. Kinde ka kinde Elisha ne siemo ruoth, mondo obed motangʼ ne kuondego.\nWachni nochwanyo chuny ruodh Aram. Noluongo jodonge mowachonegi niya, “Bende unyalo wachona ngʼat ma jakorwa makonyo ruodh Israel?”\nAchiel kuom jodonge nowacho niya, “Ruodha onge ngʼatwa moro makonye, makmana Elisha janabi man Israel ema nyiso ruodh Israel gik moko duto miwacho kata ka in e odi mar nindo.”\nRuoth nogolo chik kawacho niya, “Dhiuru mondo udwar kama entie mondo adhi aor ji omake.” Wach noduogo kama: “En Dothan.”\nEka ne ooro farese, geche lweny kod jolweny motegno kuno. Negidhi kuno gotieno ma gilworo dala maduongʼno.\nKane jatich ngʼat Nyasaye ochiewo mo mondo kiny gokinyi, jolweny man-gi farese kod geche lweny ne oseluoro dala maduongʼno. Jatich nopenjo niya, “Yaye, ruodha, wabiro timore nade?”\nJanabi nodwoke niya, “Kik ubed maluor, nimar joma ni kodwa ngʼeny moloyo joma ni kodgi.”\nKendo Elisha nolemo niya, “Jehova Nyasaye, yaw wangʼe mondo onen.” Eka Jehova Nyasaye noyawo wangʼ jatijno, kendo noneno farese kod geche lweny ewi got kolworo Elisha.\nKane oneno wasigu kalor biro machiegni kode, Elisha nolamo Jehova Nyasaye niya, “Lok jogi muofu.” Omiyo noloko jogi muofni mana kaka Elisha nosekwayo.\nElisha nokonegi niya, “Ma ok en yo kendo ma ok en dala maduongʼ. Luw-uru bangʼa kendo abiro terou nyaka ir ngʼat ma udwarono.” Kendo noterogi nyaka Samaria.\nBangʼ kane gisedonjo e dala maduongʼno, Elisha nowacho niya, “Jehova Nyasaye yaw wangʼ jogi mondo ginen.” Eka Jehova Nyasaye noyawo wengegi kendo ka wengegi noyawore, to negiyudo ka gin Samaria.\nKane ruodh Israel onenogi nopenjo Elisha niya, Wuora, anyalo negogi?\nNodwoke niya, “Kik ineg-gi. Bende dineg joma isemako gi liganglani kata tongʼ? Migi chiemo gicham kod pi mondo gimodhi, eka mondo gidog ir ruodhgi.”\nOmiyo ne olosonegi nyasi maduongʼ kendo kane gisetieko chiemo kod metho, ne oorogi ma gidok ir ruodhgi. Kuom oganda lweny mag Aram noweyo monjo piny Israel.\nBangʼ ndalo moko, Ben-Hadad ruodh Aram nochoko jolweny mage duto momonjo Samaria.\nNegilworo dalano amingʼa ma kech maduongʼ mane omako Samaria nomedore ma wi punda ne ingʼiewo gi fedha ma pekne romo kilo achiel, to ondongʼ mar owuoch akuru ningʼiewo gi fedha ma pekne romo achiel kuom apar mar kilo.\nKane ruodh Israel kalo machiegni gi ohinga mar dala maduongʼno, dhako moro noywak malit kawacho niya, “Konya, ruodha!”\nRuoth nodwoke niya, “Ka Jehova Nyasaye ok konyi, ere kama dayudnie konyruok.” Dobed kar dino cham, koso kar biyo divai?\nEka nopenje niya, “Angʼo marach?” To nodwoke niya, “Dhakoni nowachona mondo agol wuoda mondo wacham kawuono to kiny en bende nogol wuode mondo wacham.”\nOmiyo ne watedo wuoda kendo wachamo. Kinyne ne awachone niya, In bende gol wuodi mi wacham, kare en to nosepando wuode.\nKane ruoth owinjo weche dhakono noyiecho lepe. Wachni notimore ka ruoth ne wuotho ewi ohinga, mi ji nongʼiye, moneno korwako pien gugru ei lepe.\nNowacho niya, “Mad Nyasaye chwada malit ka dipo kawuono ok angʼado wi Elisha wuod Shafat oko!”\nKoro noyudo Elisha obet e ode ka en gi jodonge. Ruoth nooro jootene motelo e nyime, to kane pok ochopo, Elisha nowachone jodonge niya, “Donge uneno ka koro janekni oro ngʼato mondo obi onega? Winjuru, ka jaote ochopo, to ulor dhoot matek ma kik odonji, nimar ruodhe luwo bangʼe machiegni.”\nKane pod owuoyonegi, jaote nochopo ire. Kendo ruoth nowachone niya, “Masirani oa mana kuom Jehova Nyasaye, omiyo onge tiende medo geno kuom Jehova Nyasaye.”\n2 Ruodhi 6:1\n2 Ruodhi 6:2\n2 Ruodhi 6:3\n2 Ruodhi 6:4\n2 Ruodhi 6:5\n2 Ruodhi 6:6\n2 Ruodhi 6:7\n2 Ruodhi 6:8\n2 Ruodhi 6:9\n2 Ruodhi 6:10\n2 Ruodhi 6:11\n2 Ruodhi 6:12\n2 Ruodhi 6:13\n2 Ruodhi 6:14\n2 Ruodhi 6:15\n2 Ruodhi 6:16\n2 Ruodhi 6:17\n2 Ruodhi 6:18\n2 Ruodhi 6:19\n2 Ruodhi 6:20\n2 Ruodhi 6:21\n2 Ruodhi 6:22\n2 Ruodhi 6:23\n2 Ruodhi 6:24\n2 Ruodhi 6:25\n2 Ruodhi 6:26\n2 Ruodhi 6:27\n2 Ruodhi 6:28\n2 Ruodhi 6:29\n2 Ruodhi 6:30\n2 Ruodhi 6:31\n2 Ruodhi 6:32\n2 Ruodhi 6:33


Jo-Hibrania 10 | Bible e Intanet | New World Translation\nNe Jo-Hibrania 10:1-39\nMisango mag le koro onge tich (1-4)\nChik en tipo (1)\nMisango mar Kristo ne ochiw dichiel ma ok nwo kendo (5-18)\nYo manyien ma terowa e ngima (19-25)\nKik wajwang’ bedo e chokruogewa kanyachiel (24, 25)\nSiem kuom timo richo goyiem (26-31)\nBedo gadier kod yie konyowa nano (32-39)\n10 To nikech Chik oting’o mana tipo+ mar gik mabeyo ma biro,+ to ok gik ma sie, ok onyal* miyo jo ma sudo ir Nyasaye obed ma onge richo kokalo kuom dhi nyime chiwo mana misengnigo higa ka higa.+ 2 Ka ok kamano, donge dikoro ne osewe chiw misengni? Nimar jo ma tiyo tij Nyasaye ma gin jo ma ne osepwodh mobedo maler chuth, chunygi koro ok nyal ketonegi bura kendo nikech richogi. 3 Kar mano, misengnigo paro ne ji richogi higa ka higa,+ 4 nimar remb ruedhi kod mag diek ok nyal golo richo chuth. 5 Omiyo, ka obiro e piny, owacho kama: “‘Ne ok idwar misango gi chiwo, to kar mano ne iikona ringruok. 6 Ne ok iyie gi misengni miwang’o pep kod misengni mag richo.’+ 7 Eka ne awachone niya: ‘Ne! A Nyasaye, asebiro (ondik weche ma wuoyo kuoma e buk modol) mondo atim dwachi.’”+ 8 Bang’ kwongo wacho ni: “Ne ok idwar, kendo ne ok iyie gi misengni, gi chiwo, gi misengni miwang’o pep, kod misengni mag richo” —misengni ma Chik dwaro ni ochiw— 9 nowacho kama: “Ne! asebiro mondo atim dwachi.”+ Mano nyiso ni ogolo chenro mokwongo mondo eka okel mar ariyo. 10 Kokalo kuom ‘dwacheno,’+ koro osepwodhwa mi wabedo maler kuom ringre Yesu Kristo ma ne ochiw dichiel ma ok bi nwo kendo, mondo obed misango mar pwodho ji.+ 11 Bende, pile ka pile jadolo ka jadolo kawo kare mondo oti tich maler,*+ kendo mondo ochiw mana misengnigo nyading’eny,+ ma gin gik ma ok nyal tieko richo chuth.+ 12 To jali ne ochiwo misango achiel ma ok bi nwo kendo ne richo mag ji, mi ne obet piny e bad Nyasaye korachwich+ 13 chakre kindeno, korito nyaka chop oket wasike obed kaka raten tiende.+ 14 Nikech kuom golo chiwo achiel mar misango, jalo osemiyo jo ma ipwodho mondo obed maler koro bedo malong’o chuth+ kuom kinde duto. 15 E wi mano, roho maler bende chiwonwa neno ni mano en adier, nimar bang’ ka osewacho niya: 16 “Jehova* owacho, ‘Bang’ ndalogo, ma e singruok ma abiro timo kodgi. Anaket chikena e chunygi, kendo anandikgi e pachgi.’”+ 17 Eka kendo owacho niya: “Ok anapar richogi kata timbegi ma ok kare ngang’.”+ 18 Omiyo, ka osewe ne ji richogi, koro chiwo misango mondo opwodhgigo ok dwarre kendo. 19 Kuom mano, owetena, nikech koro remb Yesu osemiyo wan gi chir mar luwo yo ma donjo e ka malerno,+ 20 ma ne oyawonwa mondo obed yo manyien kendo ma terowa e ngima ka nokalo nyaka ei pasia,+ ma en ringrene, 21 kendo nikech wan gi jadolo maduong’ moket e wi od Nyasaye,+ 22 koro wasuduru ir Nyasaye ka wan gi chuny ma ni kare kod yie malong’o chuth, nimar osemi chunywa obedo maler kokalo kuom kironwa remo, kendo ringrewa oselwok gi pi maler,+ mi koro waonge gi chuny ma ketonwa bura.+ 23 Wamakuru motegno tij hulo wach genowa e lela ma ok wayiengni,+ nimar jalo ma ne omiyowa singono en jal migeno. 24 Bende, wadewreuru* mondo wajiw hera kod timbe mabeyo,+ 25 ma ok wajwang’ bedo e chokruogewa kanyachiel+ mana kaka jomoko osebet gi timno, to wajiwreuru,+ to moloyo sa muneno ni chieng’no medo sudo machiegni.+ 26 Nimar ka wang’iyo gi timo richo goyiem bang’ ka wasebedo gi ng’eyo malong’o e wi adiera,+ koro onge misango moro amora mibiro gol kendo nikech richo,+ 27 to gima odong’ en mana luoro nikech bura kod mirima mager ka mach ma biro tieko jo akwede chuth.+ 28 Ng’at mochayo Chik Musa inego ma ok okeche bang’ ka ji ariyo kata adek osechiwo neno.+ 29 To ng’at monyono Wuod Nyasaye, mosekawo remb singruok kayiem nono,+ ma en remo ma ne omiyo obedo maler, kendo ng’at mosenyiso achaya ne roho maler ma Nyasaye nyisogo ng’wonone mogundho, uparo ni ng’atno biro yudo kum maduong’ machal nade?+ 30 Nimar wang’eyo Jal ma nowacho niya: “Chulo kuor en mara; abiro chulo.” Kendo niya: “Jehova* biro kumo joge.”+ 31 En gima lich miwuoro ka ng’ato olwar e lwet Nyasaye mangima. 32 Kata kamano, sikuru ka uparo ndalo machon ka ne useyudo ler,+ kaka ne unano ka ukalo e chandruoge mager ahinya. 33 Nitie kinde ma ne uyudo wich-kuot kod masiche e lela,* kendo nitie kinde ma un bende ne usiro jo ma ne yudo chandruoge kaka mago. 34 Nimar ne unyiso ni ukecho jo ma ne ni e jela kendo ne uyie mondo oyak giu,+ ka ung’eyo ni un uwegi un gi mwandu maber moloyo kendo ma siko.+ 35 Kuom mano, kik uwe chir ma un-go olalnu,* obiro miyo uyud gueth mogundho.+ 36 Nimar dwarore ni ubed gi sinani+ mondo bang’ ka usetimo dwaro mar Nyasaye, gik ma ne osing ochopnu. 37 Nimar pod odong’ “mana kinde matin ahinya”+ ma “jalno ma biro nochop kendo ok obi deko.”+ 38 “To ng’ata makare nobed mangima kokalo kuom yie,”+ to “ka odok chien, chunya ok bi mor kode.”+ 39 Koro ok wan kaka jogo ma dok chien e kethruok,+ to wan jogo ma nigi yie ma biro miyo ores ngimawa.\n^ Kata nyalo bedo, “dhano ok nyal.”\n^ Kata, “ma tiyo ne oganda.”\n^ Kata, “waparreuru.”\n^ Grik, “kod masiche e lela kaka jo ma nie kar tuke.”\n^ Kata, “thuolo ma un-go mar wuoyo olalnu.”


Roseline Auma – Sky Fm\nAuthor: Roseline Auma\nRawera moro maja higni 17 kendo maja class apar kata form 2 kod jal moro maja higni 24,oyangi ni owito ngimagi kanyo kanyo bang’ lowo mar kar kunyo mula egwenge mag Oywer,Kadero sub location,Rachuonyo North ei county ma Homa Bay ne sienyore kendo ikogi. photo courtesy.\nAchich moro achiel ochiel kod magina gi obila mowito ngimane kanyo kanyo okinyi mapiny orugo kawuono ekar dak ma Kenya Re-Kisumu county ka mamoko adek to otony elak thoo bang’ monjo nyamburko moro kendo mecho gi thuon ekar dak ma Milimani.\nJago ma ja higni 24 odere e gwenge ma Kabonyo ei West Nyakach\nPHOTO/COURTESY Jodak ma kabonyo ndumro ochiewo gi buok tok yudo Richard Abisa ma ja higni 24 kodere odiochieng’ manyoro. Lipot makamano manochiw go omin gi mabathe John Agunda manoolero ni jagono ne odere gi tol e tok ode.Ka nolero matut e wachno, John Agunda ne owacho ni jagono ne olero ni ool gi ngima […]\nObila timo apedha ne achich mane onego yuore e wach yiend tedo Shinyalu sub-county\nObila ma Shinyalu timo apedha ne jago moro mane onego yuore kagilaro yien mar tedo e gweng’ ma Ebulila Epanga Shinyalu sub-county. Yangore ni sheila Lusulu ma ja higni 28 ne dwaro loso chiemo mar math ma okinyi ne nyithinde 4 eka ne ofwenyo ni yiengo ne onge. Kata kamano okang’ mane nyadendino okaw mar […]\nNgire Anyang’ Nyong’o ema biro tayo chenro mar nyisruok mag jopur (agricultural show)\nGavana ma Kisumu County, Ngire Peter Anyang’ Nyong’o ema dhi bedo Patron mar kidieny mar Nyisruok mar tije jopur kata Agricultural show. Maendi ne oyangore e kinde limbe makende manotim gi jodito matayo nyasi mag nyisruoogego e apisi mar governor Migosi Anyang’ nyong’o odiochieng’ manyoro. Bende koro noyangore ni Dr Mathews Owili ema dhi bedo […]\nBura mane pingo yiero mar Migosi Babu Owino iwinjo 23/4/2018\nBura mar appeal mane omaki kod jaod bura ma Embakasi East Migosi Babu Owino e kwedo lochne ibiro winji tarik 23 due mar 4 higani. Ma en kaluwore gi Justice Mohamed Warsame manoyango ni burano ibiro winji e doho mar appeal kotelie gi Justice Ibrahim Warsame, Kithurima Minoti kod Justice Daniel Musinga. Loch mar Migosi […]\nTend loch gwenge dhi yudo omenda maromo billion 2 mag medo gero kuonde tigruok mani e diere (polytechnics)\nPiny owacho mamalo dhi golo omenda maromo billion 2 mabiro konyo tend loch gwenge (Counties) e gero kuonde tiegruok mani e diere (polytechnics gi vocational centres) Ma en kaluwore gi bill mar pok mag omenda mapachoka (Division of Revenue Bill). Yangore ni okang makamano biro konyo tend Counties e bero kuonde tiegruok moromo mabiro neno […]\nAuditor General ogolo penjo kaka kar thieth ma Kenyatta ne otiyo gi omenda maromo million 21.3\nAuditor General migosi Edward Ouko ogolo penjo buora e wi kaka kar thieth ma kenyatta ne otiyo gi omenda maromo million 6.6 e weche chiemo (lunch) mag jogo marito kar thiethno. Kaluwore gi report mar giko higa mar omenda mar 30/6/18,onge oboke kata andiko moro amora ma lero kaka ne omendago notiyo. Bende ne openjo […]\nKoth mamedo chwee okelo pek ne jodak ma migori county\nKoth machwe mapek ne omuko udi buora e gwenge ma central Karungu ei nyatike Migori county tok ohula maduong’ mane obetie tok kodhno odiochieng’ manyoro. Ka luwore gi jatend loch nanga ma nyatike migosi Isaac Bungu , udigo koth no ketho ka nyaka classes buora mag skund Vision Academy bende pii noketho. Bende koro yangore […]\nMigosi Matiang’i odokne piny owacho e midhiero momako Miguna Miguna\nJatend migao mochung’ ne arita kwee, Migosi Fred Matiang’i olero ni piny owacho ne ok ochayo chik doho kaka osebedo kawachore. Kane oloso e nyim kamati mochungne e od bura mamalo, migosi Matiang’i ne olero ni piny owacho ne oduoko jatelono e piny Dubai tok kane orem golo oboke mage mag wuoth. Bende ne oyango ni […]


Airlines that fly to Nairobi Jomo Kenyatta\nAirlines flying to Nairobi Jomo Kenyatta are listed here. You can view route information for airlines that fly to Nairobi Jomo Kenyatta, compare the prices of both low cost and traditional airlines which fly to Nairobi Jomo Kenyatta and book your flights by clicking the links below\nSkyscanner allows you to find the cheapest flights to Nairobi Jomo Kenyatta (from hundreds of airlines including Emirates, Turkish Airlines, Kenya Airways) without having to enter specific dates or even destinations, making it the best place to find cheap flights for your trip.\nTo book a cheap flight to Nairobi Jomo Kenyatta, choose from the list of flights to Nairobi Jomo Kenyatta below, or use the links at the side of the page to browse for more flight information. To start a new flight search, use the search controls above.\nAirlines flying from India to Nairobi Jomo Kenyatta\nOther airlines flying to Nairobi Jomo Kenyatta\nJet Airways flights KLM flights Turkish Airlines flights\nEmirates flights British Airways flights SWISS flights\nQatar Airways flights Air France flights RwandAir flights\nEtihad Airways flights Lufthansa flights Air Mauritius flights\nEthiopian Airlines flights Saudia flights EgyptAir flights\nOman Air flights China Southern flights\nThe biggest airlines flying to Nairobi Jomo Kenyatta: Kenya Airways flights to Nairobi Jomo Kenyatta, Jet Airways flights to Nairobi Jomo Kenyatta, Emirates flights to Nairobi Jomo Kenyatta\nNairobi Jomo Kenyatta Deals\nPrices of flights to Nairobi Jomo Kenyatta\nCheap flights to Nairobi Jomo Kenyatta\nCheap flights from Nairobi Jomo Kenyatta